hotchpotch/miracl-hf-unified huggingface dataset:
অংশুমান গায়কোয়াড়
অংশুমান দত্তজিরাও গায়কোয়াড় (জন্ম: ২৩ সেপ্টেম্বর, ১৯৫২) মহারাষ্ট্রের বোম্বেতে (বর্তমানে - মুম্বই) জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলে তিনি মূলতঃ ডানহাতি উদ্বোধনী ব্যাটসম্যান ছিলেন। এছাড়াও, ডানহাতে অফ ব্রেক বোলিংয়ে পারদর্শীতা দেখান ‘গ্রেট ওয়াল’ ডাকনামে পরিচিত অংশুমান গায়কোয়াড়। ঘরোয়া ক্রিকেটে বরোদার প্রতিনিধিত্ব করেন তিনি। বিশ্ব ক্রিকেট অঙ্গনে আধিপত্যবিস্তারকারী ওয়েস্ট ইন্ডিয়ান পেস বোলারদের বিপক্ষে রুখে দাঁড়াতে তিনি গভীর মনঃসংযোগ সহকারে রক্ষণাত্মক ভূমিকা পালন করতেন। অবসর পরবর্তীকালে ১৯৯০-এর দশকে দুই মেয়াদে ভারত জাতীয় ক্রিকেট দলের কোচের দায়িত্ব পালন করেন।
সাবেক ভারতীয় অধিনায়ক দত্ত গায়কোয়াড়ের সন্তান অংশুমানের ২৭ ডিসেম্বর, ১৯৭৪ তারিখে কলকাতায় ওয়েস্ট ইন্ডিজের বিপক্ষে টেস্ট অভিষেক ঘটে। একই মাঠে ১৯৮৪-এর শেষ দিনে ৩১ ডিসেম্বর তারিখে ইংল্যান্ডের বিপক্ষে তিনি সর্বশেষ টেস্টে অংশ নিয়েছিলেন। সমগ্র খেলোয়াড়ী জীবনে ৪০ টেস্টে ৩০.০৭ গড়ে ২ শতক ও ১০ অর্ধ-শতক সহযোগে ১,৯৮৫ রান করেন। ১৯৭৫-৭৬ মৌসুমে জামাইকায় আধুনিককালের বডিলাইন সিরিজে ওয়েস্ট ইন্ডিজের মাইকেল হোল্ডিংয়ের বলের বিপক্ষে মোকাবেলা করে ৮১ তোলেন। ঐ সময়ে হেলমেটের প্রচলন ছিল না ও বাউন্সারের সীমাবদ্ধতা না থাকায় তাঁর ডান কান ক্ষত-বিক্ষত হয়। এরপর তাঁকে ৪৮ ঘন্টা হাসপাতালের নিবীড় পরিচর্যা কেন্দ্রে অবস্থান করতে হয় ও দুইবার সেলাই করতে হয়। অদ্যাবধি তিনি কানের সমস্যায় ভুগছেন।
১৯৮২-৮৩ মৌসুমে জলন্ধরে পাকিস্তানের বিপক্ষে নিজস্ব সর্বোচ্চ ২০১ রান তোলেন। এ ইনিংসে তিনি ৬৭১ মিনিট ব্যয় করেন যা তাঁর অসম্ভব ধৈর্যশীলতা ও গভীর মনোযোগের প্রতিফলন লক্ষ্য করা যায়। এছাড়াও ১৫ ওডিআইয়ে অংশ নিয়েছেন তিনি। ৪ জুন, ১৯৭৫ তারিখে লর্ডসে ইংল্যান্ডের বিপক্ষে ওডিআই অভিষেক ঘটে তাঁর। ১৯৭৫ ও ১৯৭৯ সালের ক্রিকেট বিশ্বকাপে দলের অন্যতম সদস্য ছিলেন তিনি।
ক্রিকেট থেকে অবসর নেয়ার পর গায়কোয়াড় ভাদোদারার জিএসএফসি’র পক্ষে কাজ করেন। এরপর ২০০০ সালের প্রথমদিকে ক্রিকেট জীবন থেকে নিজেকে গুটিয়ে নেন। অক্টোবর, ১৯৯৭ সালে মদন লালের পরিবর্তে ভারত দলে প্রথমবারের মতো কোচ হিসেবে নিযুক্ত হন। ক্রিকেট বিশ্বকাপের পর সেপ্টেম্বর, ১৯৯৯ সালে কপিল দেব তাঁর স্থলাভিষিক্ত হন। পরবর্তীতে আগস্ট, ২০০০ সাল থেকে অক্টোবর, ২০০০ সাল পর্যন্ত পুণরায় জাতীয় দলের কোচ ছিলেন। এবারও তাঁর স্থলে এ দায়িত্বে আসেন কপিল দেব।
জোনাকী (ম্যাগাজিন)
জোনাকী অসমীয়া ম্যাগাজিন(আলোচনী) সাহিত্যর পথপ্ৰদৰ্শক। ১৮৮৯ সালের ৯ ফেব্রুয়ারি সর্বপ্ৰথম এই ম্যাগাজিন(আলোচনী) চন্দ্র কুমার আগরওয়ালার সম্পাদনায় কলকতা থেকে প্ৰকাশ করা হয়। 'জোনাকী'র মাধ্যমেই সর্ব-প্ৰথমবারের মতো পশ্চিমীয় সাহিত্যের পাশাপাশি অসমীয়া সাহিত্যের বিভিন্ন দিক উন্মোচিত হয়ে উঠে৷ জোনাকী ছিল ‘অসমীয়া ভাষা উন্নতি সাধনী সভা’ মূখপত্ৰ। এটার দ্বিতীয় সম্পাদক ছিলেন হেমচন্দ্র গোস্বামী। পরে সত্যনাথ বরা এবং কনকলাল বরুয়ার সম্পাদনায় গুয়াহাটিতে জোনাকী প্ৰকাশ হয়। জোনাকীর পাতাতে চন্দ্রকুমার আগরওয়ালার প্ৰথম রোমাণ্টিক কবিতা ‘বন কুঁবরী’, হেমচন্দ্ৰ গোস্বামীর প্ৰথম অসমীয়া সনেট ‘প্ৰিয়তমার চিঠি’ প্ৰকাশ হয়। লক্ষ্মীনাথ বেজবরুয়ার 'লিতিকাই' প্ৰহসন-র মাধ্যমে প্ৰথম সাহিত্য সৃষ্টি করেন এবং ‘কৃপাবর বরুয়ার কাকতর টোপোলা’ শিতান আরম্ভ করেছিল। অসমীয়া ভাষা-সাহিত্যের বিকাশে জোনাকীর অবদান অনস্বীকাৰ্য৷ এই ম্যাগাজিন(আলোচনী) টি ১৮৮৯ সাল থেকে ১৯০৩ সাল পর্যন্ত চলছিল, এই যুগ কে অসমীয়া সাহিত্যের জোনাকী যুগ বলা হয়ে থাকে।
১৮৮৮ সালে অসমীয়া ভাষা উন্নতি সাধিনী সভা গঠন হওয়ার পিছনে তাদের মাসিক অসমীয়া আলোচনীর গুরুত্বপূর্ণ ভূমিকা ছিল। কিন্তু সভার সকল সদস্য ছাত্ৰ হওয়ায় আৰ্থিক সমস্যা দেখা দেয়। তা দেখে ধনী ব্যবসায়ী পরিবারের ছেলে চন্দ্রকুমার আগরওয়ালা টাকাপয়সা দিয়ে সহায়তা করবেন বলে এগিয়ে আসেন এবং ম্যাগাজিন(আলোচনী) টার "জোনাকী" নাম দেয়া হয়। আগরওয়ালা সংগঠনটির সদস্য হওয়ার সময় প্ৰেসিডেন্সী কলেজের এফ. এ. ছাত্ৰ ছিলেন। তাদের ম্যাগাজিন(আলোচনী) র ছাপা এবং সম্পাদনার জন্যে দুটা শৰ্ত দেয়া হয়:
এই দুটা শৰ্ত পূরণ না করলে সদস্যক ১৫ টাকা জরিমানা দিতে হবে। সবাই শৰ্ত দুটা মেনে নেয়া সাপেক্ষে ম্যাগাজিন(আলোচনী) টার প্ৰথম সংখ্যা প্ৰকাশ পায়। প্ৰকাশের প্ৰকৃত তারিখ জানা যায়নি কারণ ম্যাগাজিন(আলোচনী) তে কেবল অসমীয়া মাস 'মাঘ' এবং ১৮৮৯ সন বলে উল্লেখ করা হইছিল। কিন্তু তারিখটা ৯ ফেব্রুয়ারী, ১৮৮৯ সন বলে ভাবা হয়। ম্যাগাজিন(আলোচনী) টি ১৮৯৮ সাল থেকে প্ৰকাশ হতে থাকে। তারপর ১৯০১ সালের পর গুয়াহাটিতে ম্যাগাজিন(আলোচনী) টি প্ৰকাশ পায় এবং ১৯০৩ সাল পর্যন্ত চলতে থাকে। গুয়াহাটি সংস্করণের সম্পাদক ছিলেন সত্যনাথ বরা এবং কনকলাল বরুয়া।
ম্যাগাজিন(আলোচনী) টির একটা বিশেষত্ব ছিল যে এটা কোনো সম্পাদকীয় প্ৰকাশ ছিলনা। তার মধ্যে "আত্মকথা" নামের একটা নিয়মিত কলাম ছিল যা ম্যাগাজিন(আলোচনী) তথা সমাজের দিকে লক্ষ্য ছিল। ম্যাগাজিন(আলোচনী)র প্ৰথম সংখ্যায় সেই শিক্ষা প্ৰকাশ পাওয়ার লক্ষ্য এবং উদ্দেশ্য ছিল
"জোনাকী" ম্যাগাজিন(আলোচনী) অসমীয়া সাহিত্যে রোমাণ্টিকতাবাদের সূচনা করে। চন্দ্ৰকুমার আগরওয়ালার লেখা প্ৰথম অসমীয়া রোমাণ্টিক কবিতা "বন কুঁবরী" এবং হেমচন্দ্ৰ গোস্বামীর প্ৰথম অসমীয়া সনেট "প্ৰিয়তমার চিঠি" জোনাকীতে প্ৰকাশ পাইছিল। হেমচন্দ্ৰ গোস্বামীর "কাকো এবং হিয়া নিবিলাওঁ"র অন্য ধরণের কবিতা ছিল। লক্ষ্মীনাথ বেজবরুয়ার লেখা "কৃপাবর বরুয়ার কাকতর টোপোলা" নামের সচেতনতামূলক রচনাও নিয়মিতভাবে প্ৰকাশ পাচ্ছিল। কমলাকান্ত ভট্টাচাৰ্য্যের "পাহরণি" এবং চন্দ্ৰকুমার আগরওয়ালার "নিয়র" ছিল প্ৰথম সংখ্যায় প্ৰকাশ পাওয়া অন্য দুটা উল্লেখযোগ্য অসমীয়া কবিতা। তাদের সম্মিলিত প্ৰচেষ্টায় অসমীয়া সাহিত্যে "জোনাকী যুগ" বলে একটা নতুন যুগের সৃষ্টি হয়। অরুণোদইর লেখকরা প্ৰধানত গদ্যের আশ্ৰয় নিছিলেন, কিন্তু "জোনাকী"র কবি এবং তাদের সমসাময়িক কবিদের চেষ্টায় অসমীয়া সাহিত্যে কবিতার গুরুত্ব বেড়ে যায়।
ম্যাগাজিন(আলোচনী)টির সাথে জড়িত উল্লেখযোগ্য ব্যক্তিরা হলেন:
১৮৮৯-১৮৯৮ সালের মধ্যে "জোনাকী"র প্ৰকাশ হওয়া সংখ্যা ছিল ৬৯ টি।
জেরিন খান
জেরিন খান (জন্ম ১৪ মে ১৯৮৭) একজন ভারতীয় চলচ্চিত্র অভিনেত্রী ও মডেল; যিনি প্রধানত বলিউড চলচ্চিত্রে কাজ করে থাকেন। এছাড়াও তিনি তামিল এবং পাঞ্জাবি ভাষার চলচ্চিত্রেও কাজ করেছেন।
খান ২০১০ সালের অনিল শার্মার বীর চলচ্চিত্রে সালমান খানের বিপরীতে সহ-অভিনেত্রী হিসেবে বলিউডে আবির্ভূত হন। যার স্বীকৃতিস্বরুপ তিনি "জি সিনে পুরস্কার - শ্রেষ্ঠ নারী অভিষেক" এর জন্য মনোনীত হন। তিনি সালমান খানের রেডি চলচ্চিত্রের একটি আইটেম গান "কারেক্টার ঢিলা"-এ পারফর্ম করে ব্যাপক জনপ্রিয়তা অর্জন করেন; যেটি অবশ্য ২০১১ সালের অন্যতম একটি সর্বাধিক ব্যবসাসফল বলিউড চলচ্চিত্র হিসেবে মর্যাদা লাভ করে। জেরিন প্রাথমিকভাবে সাজিদ খান পরিচালিত হাউজফুল ২ চলচ্চিত্রের মাধ্যমে বলিউডে বাণিজ্যিক সাফল্য অর্জন করেন। পরবর্তী বছরে খান তামিল চলচ্চিত্র "নান রাকাবগা পগরিন" চলচ্চিত্রে অভিনয়ের মাধ্যমে তামিল চলচ্চিত্রে আত্মপ্রকাশ করেন, যেখানে তিনি "মালগোভ" নামের একটি আইটেম গানে কাজ করেন। তিনি ২০১৪ সালের রোমাঞ্চকর গোয়েন্দাভিত্তিক চলচ্চিত্র "জ্যাট জেমস বন্ড"-এ প্রধান চরিত্রে অভিনয় করেন; যেটি বক্স অফিসে ব্যাপকভাবে সাফল্য অর্জন করতে সামর্থ্য হয়।
জেরিন ১৯৮৭ সালের ১৪ মে তারিখে ভারতের মুম্বাই, মহারাষ্ট্রে একটি পাঠান পরিবারে জন্মগ্রহণ করেন। তিনি হিন্দি, উর্দু, ইংরেজি এবং মারাঠি ভাষায় কথা বলতে পারেন। তিনি তার উচ্চ মাধ্যমিক শিক্ষাজীবন "রিজভী কলেজ অব সাইন্স" থেকে সম্পন্ন করেন।
ক্যান্টারবেরির পিটার
ক্যান্টারবেরির পিটার বা পেটরাস (মৃত্যু খ্রিস্টাব্দ ৬০৭ বা ৬১৪ এর পর) সেণ্ট বেনিডিক্টের সম্প্রদায়ভুক্ত একজন সন্ন্যাসী ছিলেন এবং ইংল্যান্ডে গ্রেগরিয়ান মিশনের অগাস্টিনের সহচর ছিলেন। তিনি সেন্ট অগাস্টিন গির্জার প্রথম প্রধান যাজক হিসেবে নিয়োগ পেয়েছিলেন। অগাস্টিন পিটারকে রোমে [পোপ গ্রেগরি ১ কে মিশনের সংবাদ দেয়ার জন্য দূত হিসেবে প্রেরণ করেন। মনে করা হয়ে থাকে পিটারের মৃত্যু ৬০৭ খ্রিস্টাব্দের দিকে হয়েছে, কিন্তু কিছু প্রমাণ ইঙ্গিত করে যে ৬১৪ খ্রিস্টাব্দের দিকে তিনি প্যারিসের একটি চার্চ কাউন্সিল এর সময় সেখানে উপস্থিত ছিলেন, তাই সম্ভবত ঐ সময়ের পরই তার মৃত্যু ঘটে।
লেইখমসেনা সিংহ
লেইখমসেনা সিংহ () বিষ্ণুপ্রিয়া মণিপুরী লিখিত সাহিত্যের প্রাথমিক যুগের স্মরনীয় লেখক। তার জন্ম ভারতের অসম রাজ্যর কাছাড় জেলার শিলচর এর সিংগারিতে। তিনি পৌরানিক এবং ধর্মীয় কাহিনীর উপর বিভিন্ন নাটক লিখেছেন এবং মঞ্চায়িত করিয়া গেছেন। তার উল্লেখযোগ্য রচনা হল "বভ্রুবাহন" এবং "মণিপুর বিজয়"।
মদনমোহন শর্মা
মদনমোহন শর্মা বিষ্ণুপ্রিয়া মণিপুরী লিখিত সাহিত্যের প্রাথমিক যুগের স্মরনীয় লেখক ছিলেন। তার জন্ম ভারতের অসম রাজ্যের শনিছড়ায়। তার রচনাসমূহ হাবি কীর্তনের উপযোগি। তার উল্লেখযোগ্য রচনাগুলো হল- "বালিপিন্ড", "হরিশ্চন্দ্র", "সুদামা বিপ্র", "সুবল মিলন", "বাসক" এবং "তিলোত্তমা"।
চন্দ্রমোহন রাজকুমার
চন্দ্রমোহন রাজকুমার () ভারতের আসাম প্রদেশের একজন প্রসিদ্ধ কবি। তিনি বিষ্ণুপ্রিয়া মণিপুরী ভাষায় কয়েকটি গ্রন্থ রচনা করেছেন। তিনি কীর্তনের উপযোগি করে কবিতা রচনা করেছেন। নশ্বর জীবনের রুপ এবং যৌবনের বিবৃতি করে তিনি লিখেছেন।
চন্দ্রমোহন রাজকুমারের জন্ম অসমরাজ্যের কাছাড় জেলার রাজনগর গ্রামে।
তার প্রকাশিত গ্রন্থগুলো হচ্ছে,
কৃষ্ণধন সিংহ
কৃষ্ণধন সিংহ বিষ্ণুপ্রিয়া মণিপুরী সাহিত্যের নব্য আধুনিক যুগ অর্থাৎ গত শতকের বিশের দশকের সাহিত্যিক। তার জন্ম অসম রাজ্যের হাইলাকান্দি জেলার ঝাপিরবন্দ গ্রামে। তার রচনার মধ্যে "আরতির" এবং "ভক্তির সুর" উল্লেখযোগ্য।
তার প্রকাশিত গ্রন্থ -
হাইলাকান্দি
হাইলাকান্দি () ভারতের অসম রাজ্যর হাইলাকান্দি জেলার একটি শহর।
শহর টির অক্ষাংশ এবং দ্রাঘিমাংশ হল- । সমুদ্রপৃষ্ট থেকে এটার গড় উচ্চতা হচ্ছে- ২১ মিটার (৬৮ ফুট)।
ভারতের ২০০১ সালের আদমশুমারি (লোক গননা) অনুসারে হাইলাকান্দি শহরের জনসংখ্যা হচ্ছে- ২৯,৬৩৪ । এরমধ্যে মহিলা ৫১%, এবং পুরুষ ৪৯%।
এখানকার সাক্ষরতার হার ৭৭% । মহিলাদের সাক্ষরতার হার ৮০%, এবং পুরুষদের হার ৭৩%। সারা ভারতের সাক্ষরতার হার যেখানে ৫৯.৫%, সেখানে হাইলাকান্দির সাক্ষরতার হার অনেক।
এই শহরের জনসংখ্যার ১১% হচ্ছে ৬ বছর বা তার কম বয়সী।
বাদশাহ মিয়া চৌধুরী সড়ক
বাদশা মিয়া চৌধুরী সড়ক বাংলাদেশের চট্টগ্রাম শহরের মেহেদীবাগ এলাকায় অবস্থিত একটি একমুখী সড়ক। এটি নগরীর প্রায় কেন্দ্র্রে অবস্থিত। চট্টগ্রামের তৎকালীন বিশিষ্ট সমাজসেবক ও শিক্ষানুরাগী বাদশা মিয়া চৌধুরীর নামে এ সড়কের নামকরণ করা হয়েছে। চট্টগ্রাম বিশ্ববিদ্যালয়ের চারুকলা ইনস্টিটিউট, এবং চট্টগ্রাম ওয়ার সিমেট্রি এ সড়কের কাছেই অবস্থিত।
নগরীরর চট্টেশ্বরী সড়ক থেকে উত্তর দিকে গোল পাহাড় মোড় পর্যন্ত এই সড়কটি বিস্তৃত।
আবদুর রহমান ইবনে আবি বকর
আবদুর রহমান ইবনে আবু বকর (মৃত্যুঃ ৬৬৬) হলেন ইসলামের প্রথম খলিফা আবু বকর-এর বড় ছেলে। তার মায়ের নাম উম্মে রুম্মান বিনতে আমির ইবনে উয়াইমির ইবনে যুহাল ইবনে দাহমান। তিনি আয়িশার সহোদর ভাই ছিলেন।
পিতা আবু বকর ও বোন আয়িশা প্রথমদিকে ইসলাম গ্রহণ করলেও তিনি হুদাইবিয়ার সন্ধির পূর্বে ইসলাম গ্রহণ করেননি।
আবদুর রহমানের পরিবারের চার প্রজন্ম, তথা তিনি, তার পিতা আবু বকর, তার দাদা আবু কুহাফা ও তার পুত্র আবু আতিক মুহাম্মাদ - সকলেই নবি মুহাম্মদ-এর সাহাবা ছিলেন। সে সময় এমন বৈশিষ্ট্যের অধিকারী আর কোন পরিবার ছিল না বলে ধারণা করা হয়।
কাফির থাকাবস্থায় তিনি বদর ও উহুদে কুরাইশদের পক্ষে যুদ্ধ করেন।
উহুদের যুদ্ধ আরম্ভ হওয়ার পূর্বে সামনে এসে তিনি দ্বন্দ্ব্বযুদ্ধের আহ্বান করেছিলেন। আবু বকর তার ডাকে সাড়া দিয়েছিলেন, কিন্তু মুহাম্মাদ (সা) তাকে থামিয়ে বলেন, "তোমার তলোয়ার খাপের ভিতরে ঢুকাও, এবং তোমার বুদ্ধিদীপ্ত পরামর্শ দিয়ে আমাদেরকে সাহায্য করা অব্যাহত রাখ।
এ যুদ্ধে তিনি তাঁর পিতা আবু বকরকে (রাঃ) হত্যা করার সুযোগ পান। কিন্তু অন্যদিকে সরে পড়েন। মুসলমান হওয়ার পর তিনি যখন এ ঘটনা বর্ণনা করেন, তখন আবু বকর (রাঃ) বলেন," আমি যদি এ সুযোগ পেতাম তবে আব্দুর রাহমান (রাঃ) অবশ্যই হত্যা করতাম।" (As Suyuti, Tarikh al-khulafa)
মুসলমান হওয়ার পর আবদুর রহমান প্রতিটি যুদ্ধে মুসলমানদের পক্ষে লড়াই করেছেন এবং সাহসী যোদ্ধা হিসেবে খ্যাতি অর্জন করেছেন। 
তিনি দক্ষ মুবারিজুন ছিলেন এবং মুসলিম সেনাবাহিনীর পক্ষে দ্বন্দ্ব্বযুদ্ধে লড়াই করতেন। রাশিদুন সেনাবাহিনীর মুবারিজুন ইউনিট সাজানো হত দক্ষ তলোয়ারধারী, বর্শাধারী ও তীরন্দাজ সৈনিকদের নিয়ে। যুদ্ধের ময়দানে তার দায়িত্ব ছিল প্রতিপক্ষের দক্ষ দ্বন্দ্ব্বযোদ্ধাকে হত্যা করে যু্দ্ধ শুরু হওয়ার আগেই তাদের মনোবল ভেঙ্গে দেয়া।
ইয়ামামার যুদ্ধে তিনি মুসাইলামার অন্যতম সেনাপতি মুহকাম আল ইয়ামামাকে হত্যা করেছিলেন।
ইায়ারমুকের যুদ্ধে বাইজেনটাইন সেনাপতি পাঁচ জন দক্ষ দ্বন্দ্ববযোদ্ধাকে চিহ্নিত করে তাদের সাথে লড়াই করার জন্য মুসলিম সৈন্যদের আহবান করেন। এ ডাকে সাড়া দিয়ে আব্দুর রাহমান ইবনে আবু বকর (রাঃ) উক্ত পাঁচ জন সহ আরো বহু সংখ্যক কাফের দ্বন্দ্বযোদ্ধাকে হত্যা করেন। (SIDIQ-I-AKBAR HAZRAT ABU BAKR BY PROF MASUD- UL-HASAN OCLC 478821)
সিসটোসোমায়োসিস
সিসটোসোমায়োসিস (বিলহার্সিয়া, স্নেইল ফিভার, এবং কাটাইয়ামা ফিভার হিসাবেও পরিচিত) "সিসটোসোমা" ধরনের পরজীবী কৃমি দ্বারা সৃষ্ট রোগ। এটি মূত্রনালী অথবা অন্ত্রসমূহকে আক্রান্ত করতে পারে। পেটে ব্যথা, ডায়রিয়া, রক্ত পায়খানা অথবা মূত্রে রক্ত চিহ্ন অথবা উপসর্গ হিসাবে দেখা দিতে পারে। দীর্ঘ সময় ধরে সংক্রমিতরা যকৃতের ক্ষতি, কিডনি অকৃতকার্যতা, বন্ধ্যাত্ব, মূত্রাশয় ক্যান্সারে আক্রান্ত হতে পারে। শিশুদের ক্ষেত্রে এটি কম বৃদ্ধি এবং শেখার অক্ষমতার কারণ হতে পারে।
পরজীবীপূর্ণ দূষিত পানির সংস্পর্শে রোগটি ছড়ায়। সংক্রমিত মিঠা পানির শামুক দ্বারা এই পরজীবীগুলো ছড়ায়। এই রোগটি বিশেষভাবে উন্নয়নশীল দেশসমূহের শিশুদের মধ্যে দেখা যায় যেহেতু তারা দূষিত পানিতে বেশি খেলা করে। অন্যান্য উচ্চ ঝুঁকি সম্পন্ন গ্রুপের মধ্যে আছে কৃষক, জেলে এবং দৈনন্দিন কাজে অপরিষ্কার পানি ব্যবহারকারী মানুষ। এটি হেলমিন্থ সংক্রমণ গ্রুপের অন্তর্ভুক্ত। মানুষের মূত্র অথবা মলে পরজীবীর ডিম খুঁজে পাওয়ার মাধ্যমে রোগ নির্ণয় করা যায়। রক্তে রোগটির বিরুদ্ধে অ্যান্টিবডি খুঁজে পাওয়ার মাধ্যমেও এটি নিশ্চিত করা যায়।
এই রোগ প্রতিরোধের উপায়গুলোর মধ্যে রয়েছে বিশুদ্ধ পানির প্রাপ্যতা নিশ্চিতকরণ এবং শামুকের সংখ্যা হ্রাস। যে সব এলাকায় সাধারণত এই রোগটি দেখা যায় সে সব এলাকার সকল গ্রুপসমূহকে বছরে একসাথে প্রসিকান্টেল ঔষধ দ্বারা চিকিৎসা করা যেতে পারে। সংক্রমিত লোকের সংখ্যা কমাতে এবং রোগের বিস্তার হ্রাসে এটি করা হয়। প্রসিকান্টেল ঔষধটি বিশ্ব স্বাস্থ্য সংস্থা কতৃর্ক আক্রান্ত ব্যক্তিদের চিকিৎসায় সুপারিশ করা হয়।
সিসটোসোমায়োসিস বিশ্বজুড়ে ২১০ মিলিয়ন মানুষকে আক্রান্ত করে, এবং প্রতি বছর আনুমানিক ১২,০০০ থেকে ২০০,০০০ জন মানুষ এতে মারা যায়। এই রোগটি সবচেয়ে বেশি দেখা যায় আফ্রিকা, এশিয়া এবং দক্ষিণ আমেরিকায়। প্রায় ৭০টিরও বেশি দেশের প্রায় ৭০০ মিলিয়ন মানুষ বাস করে যেখানে এই রোগটি সচরাচর দেখা যায়। গ্রীষ্মমন্ডলীয় দেশসমূহের অর্থনীতিতে সবচেয়ে প্রভাব বিস্তারকারী পরজীবী ঘটিত রোগের মধ্যে ম্যালেরিয়ার পরেই দ্বিতীয় অবস্থানে আছে সিসটোসোমায়োসিস। প্রাচীনকাল থেকে বিংশ শতাব্দীর শুরুর দিক পর্যন্ত, সিসটোসোমায়োসিসের উপসর্গ হিসেবে মূত্রে রক্তের উপস্থিতিকে মিশরে মাসিকের পুরুষ সংস্করণ হিসেবে দেখা হত এবং এভাবে বালকদের রূপান্তর হিসাবে বিবেচিত হত। এটাকে অবহেলিত গ্রীষ্মমন্ডলীয় রোগের শ্রেণীভুক্ত করা হয়।
১৯৭৩ সিইসিএএফএ কাপ
১৯৭৩ সিইসিএএফএ কাপ ছিল কাউন্সিল ফর ইস্ট এ্যান্ড সেন্ট্রাল আফ্রিকা ফুটবল এসোসিয়েশন কাপ বা সিইসিএএফএ কাপের উদ্বোধনী আসর, যা উগান্ডায় অনুষ্ঠিত হয়। সিইসিএএফএ কাপকে আফ্রিকার প্রাচীনতম ফুটবল প্রতিযোগিতা হিসাবে বিবেচনা করা হয়, সেখানে মধ্য ও দক্ষিণ আফ্রিকা দল সমূহ অংশগ্রহণ করেছিল। ১৯৭৩ সালের এ প্রতিযোগতার ম্যাচগুলি ২২ সেপ্টেম্বর ১৯৭৩ থেকে ২৯ সেপ্টেম্বর ১৯৭৩ তারিখে অনুষ্ঠিত হয়। এটি পূর্বে মূলত চার জাতি গোসাগ কাপ ছিল, যাতে কেনিয়া, উগান্ডা, তাঞ্জানিয়া এবং জাঞ্জিবার প্রতিদ্বন্দ্বিতা করত। এবং এটি ১৯২৯ সাল থেকে ১৯৬৫ সাল পর্যন্ত চালু ছিল। ১৯৬৭ সালে গোসাগ কাপকে ইস্ট এ্যান্ড সেন্ট্রাল আফ্রিকান সিনিয়র চ্যালেঞ্জ কাপ বা সংক্ষেপে চ্যালেঞ্জ কাপ পরিবর্তন করা হয়, যা ১৯৭১ সাল পর্যন্ত পাচঁ বছর চালু ছিল, ১৯৭৩ সাল সিইসিএএফএ কাপ চালু হওয়ার আগ পর্যন্ত। ১৯৭৩ সিইসিএএফএ কাপের স্বাগতিক দেশ হিসাবে উগান্ডা তাঞ্জানিয়াকে ২-১ গোলে পরাজিত করে চ্যাম্পিয়ন হয়। প্রতিযোগিতায় তৃতীয় স্থান নির্ধারনী ম্যাচ অনুষ্ঠিত হয়নি, তাই গ্রুপ পর্যায়ের রানার্স আপ কেনিয়া ও জাম্বিয়া যৌথভাবে তৃতীয় স্থান অর্জন করে। গ্রুপ পর্বের শেষে উগান্ডা ও জাম্বিয়া একই পরিমাণ গোল ও পয়েন্ট অর্জন করে, ফলে প্লে-অফ পদ্ধতিতে আরেকটি ম্যাচ অনুষ্ঠিত হয় এবং ‍উগান্ডা ২-১ গোলে বিজয়ী হয়েছিল। বর্তমানে প্রতিযোগিতাটি সম্প্রসারিত হয়েছে এবং ১২টি (১৯৭৩ সাল থেকে ইথিওপিয়া, দক্ষিণ সুদান, বুরুন্ডি, রুয়ান্ডা, সুদান এবং ইরিত্রিয়া যোগ দেয়) বিভিন্ন দলের সমন্নয়ে একটি আধুনিক দিনের প্রতিযোগিতা হিসাবে প্রতিষ্ঠিত হয়েছে।
প্রতিয়োগিতায় ৬টি দল অংশগ্রহণ করেছিল: ৪টি মূল গোসাগ কাপ থেকে আসে এবং পরে দুটি যোগ হয়:
গ্রুপ পর্ব ২২ সেপ্টেম্বর শুরু হয় এবং ২৮ সেপ্টেম্বর শেষ হয়; যাতে একটি প্লে-অফ ম্যাচও অনুষ্ঠিত হয়েছিল। সপ্তাহব্যাপি প্রতি ম্যাচের দিন পর্যাক্রমিক ভাবে গ্রুপ এ ও গ্রুপ বি এর মধ্যে ম্যাচগুলো অনুষ্ঠিত হয়, গ্রুপ এ শেষ হয় প্লে-অফ দিয়ে। গ্রুপ এ এর নির্ধারিত ম্যাচ শেষে, উগান্ডা এবং জাম্বিয়া নিচে উল্লেখিত পরস্পর একই সমান যোগ্যতা অর্জন করে। তাই প্রথাগত পদ্ধতিতে মূল পর্বে উত্তরণের জন্য প্লে-অফ ম্যাচের সিদ্ধান্ত হয় এবং তাতে উগান্ডা বিজয়ী হয়েছিল।যদি দুই বা ততোধিক দলের গ্রুপ ম্যাচ শেষ হওয়ার পরে পয়েন্ট সমান হয়, তবে র‌্যাঙ্কিংয়ে নিম্ন লিখিত মানদণ্ড প্রযোজ্য হবে। (ক্রমিকভাবে সাজানো):
শীর্ষ চার দল ছাড়া, গ্রুপ পর্বের একই টাই-ব্রেকিং মানদণ্ড ব্যবহার দলসমূহের র‌্যাঙ্কিং বা অবস্থান দেয়া হয়।
একাত্তরের গণহত্যা ও মুক্তিযুদ্ধের প্রস্তুতি (ভাস্কর্য)
একাত্তরের গণহত্যা ও মুক্তিযুদ্ধের প্রস্তুতি হলো বাংলাদেশের একমাত্র গুচ্ছ ভাস্কর্য। এই ভাস্কর্যটি বাংলাদেশের স্বাধীনতা যুদ্ধের স্মরণে নিবেদিত। এটি জগন্নাথ বিশ্ববিদ্যালয়ের নতুন ভবনের সামনে স্থাপিত হয়েছে। এতে একাত্তরের গণহত্যা ও মুক্তিযুদ্ধের প্রস্তুতি তুলে ধরা হয়েছে।
শেখ হাসিনা জাতীয় যুব কেন্দ্র
শেখ হাসিনা জাতীয় যুব কেন্দ্র মূলত যুব সমাজের উন্নয়নের উদ্দেশে পরিচালিত একটি প্রশিক্ষণ কার্যক্রম ভিত্তিক প্রতিষ্ঠান।
ঢাকা বিভাগের ঢাকা জেলার অন্তর্গত সাভার উপজেলাধীন আশুলিয়া থানার পাথালিয়া ইউনিয়নে ঢাকা আরিচা মহাসড়কের ডেইরী ফার্ম গেইট (কেন্দ্রীয় গো-প্রজনন ও দুগ্ধ খামার) সংলগ্ন স্থানে প্রতিষ্ঠানটির অবস্থান।
সিলেট পলিটেকনিক ইনস্টিটিউট
সিলেট পলিটেকনিক ইনস্টিটিউট সিলেটের বরইকান্দি এলাকায় অবস্থিত। এর কাছেই সিলেট সরকারি টেকনিক্যাল কলেজ এবং সরকারি বাণিজ্য মহাবিদ্যালয় অবস্থিত। সিলেট রেলওয়ে স্টেশন থেকে প্রতিষ্ঠানটির দূরত্ব মাত্র এক কিলোমিটার।
১৯৫৫ সালে ফোর্ড ফাউন্ডেশন ঢাকা, রংপুর, বগুড়া, পাবনা ও বরিশাল এই পাঁচটি পলিটেকনিক ইনস্টিটিউটের সাথে সিলেট পলিটেকনিক ইনস্টিটিউটটি প্রতিষ্ঠা করে। শুরুতে সিলেট পলিটেকনিক ইনস্টিটিউট ওকলাহোমা স্টেট ইউনিভার্সিটির পাঠ্যক্রমানুসারে ৩ বছর মেয়াদি কোর্স করাতো। যুক্তরাষ্ট্রে বিজ্ঞান কোর্সে প্রকৌশলে স্নাতককারী কর্তৃক বিধান রেখে তৎকালীন কারিগরি শিক্ষা বোর্ড কর্তৃক সার্টিফিকেট প্রদান করা হত। সিলেট পলিটেকনিক ইনস্টিটিউট-এর ক্যাম্পাসের নকশাকারী ছিলেন মাজহারুল ইসলাম এবং স্ট্যানলি টাইগারম্যান।
মূল ক্যাম্পাসে তিনতলা বিশিষ্ট একটি ভবন, অফিস, লাইব্রেরী, আধুনিক যন্ত্রপাতি সমৃদ্ধ তিনটি বড় ওয়ার্কশপ ভবন, জিমনেশিয়াম ও ল্যাবরেটরী এবং একটি অডিটোরিয়াম রয়েছে।
এছাড়া মূল ভবনের দক্ষিণ পাশে রয়েছে মসজিদ। ক্যাম্পাসের সামনেই আছে শহীদ মিনার। তার ঠিক পেছনেই রয়েছে বিশাল পুকুর। পুকুরের বিপরীত পাশে কম্পিউটার ও ইলেকট্রোমেডিকেল ভবন অবস্থিত। সিলেট পলিটেকনিকের প্রধান খেলার মাঠটি ক্যাম্পাস হতে একটু ভিতরে অবস্থিত; যদিও ক্যাম্পাসের বাহিরে আরেকটি মাঠ রয়েছে।
প্রিন্সিপ্যাল-এর বাংলো, শিক্ষক এবং অন্যান্য কর্মচারীদের কোয়ার্টার ক্যাম্পাসের মধ্যেই অবস্থিত। ক্যাম্পাসের আবাসিক এলাকাজুড়ে বিভিন্ন ধরণের গাছ যেমন - আম,কাঁঠাল, পেয়ারা, নারিকেল, সুপারি ইত্যাদি গাছ রয়েছে।
একাডেমিক টেকনোলজি সমূহের মধ্যে রয়েছে:
ছাত্রদের জন্য দুটি এবং ছাত্রীদের জন্য একটি আবাসিক হল রয়েছে।
কা'ব ইবনে যুহাইর
কা'ব বিন যুহাইর () ছিলেন সপ্তম শতাব্দির একজন  আরব কবি। তিনি ইসলামের নবি মুহাম্মাদ-এর সমকালীন ছিলেন। তিনি নবি মুহাম্মাদ-এর প্রশংসায় রচিত বিখ্যাত কাসিদা বানাত সু'য়াদ এর লেখক। যা ছিল প্রথম আরবী না’ত।
স্নেহা উল্লাল
স্নেহা উল্লাল হলেন একজন ভারতীয় চলচ্চিত্র অভিনেত্রী যিনি যিনি সাধারণত বলিউড এবং টলিউড চলচ্চিত্রে অভিনয় করে থাকেন। তিনি তেলেগু চলচ্চিত্র "উল্লাসামগা উতসাহামগা, সিমবা এবং বলিউড চলচ্চিত্র "লাকি: নো টাইম ফর লাভ" চলচ্চিত্রের জন্য সুপরিচিত।
স্নেহা উল্লাল ওমানের মাস্কটে জন্মগ্রহণ এবং ভারতের হায়দ্রাবাদে প্রতিপালিত হন; যেখানে তিনি ম্যাঙ্গালোর, কর্ণাটকের তুলু ভাষী পিতা এবং একজন সিন্ধি ভাষী মায়ের ঘরে প্রাথমিক শিক্ষালাভ করেন। তিনি মাস্কটের ইন্ডিয়ান স্কুল এবং ওমানের ইন্ডিয়ান স্কুল সালালাহ-এ লেখাপড়া করেন। পরবর্তীতে তিনি তার মায়ের সাথে মুম্বাই স্থানান্তরিত হয়ে ডুরেলো কনভেন্ট হাই স্কুল এবং বর্তক কলেজে অধ্যয়ন করেন।
স্নেহা ২০০৫ সালের বলিউড চলচ্চিত্র "লাকি:নো টাইম ফর লাভ"-এ সুপারস্টার সালমান খান এর বিপরীতে অভিনয়ের মাধ্যমে হিন্দি চলচ্চিত্রে আত্মপ্রকাশ করেন। সিনেমাটিতে কাজ করার পরে তাকে ঐশ্বর্যা রাই বচ্চন এর চেহারার সাথে আকর্ষণীয় মিল রয়েছে বলে পরিলক্ষিত হয়েছিল।
আফগানিস্তান আমিরাত
আফগানিস্তান আমিরাত বা আফগান আমিরাত ( "") ছিল বর্তমানে আফগানিস্তানে অবস্থিত একটি আমিরাত। দুররানি সাম্রাজ্য থেকে এই আমিরাত জন্মলাভ করে। মধ্য এশিয়ায় আধিপত্যের জন্য রুশ সাম্রাজ্য ও যুক্তরাজ্যের মধ্যে সংঘটিত গ্রেট গেম রাষ্ট্রের ইতিহাসে প্রভাব বিস্তার করেছে। এই যুগে দক্ষিণ এশিয়ায় ইউরোপীয় ঔপনিবেশিক স্বার্থ বৃদ্ধি পেয়েছে। আমিরাতের সাথে শিখ সাম্রাজ্যের যুদ্ধ হয়। পরে ব্রিটেনের সাথে প্রথম ইঙ্গ-আফগান যুদ্ধ সংঘটিত হয়েছে। এতে ব্রিটিশরা জয়ী হলেও যুদ্ধে তাদের প্রাথমিক উদ্দেশ্য পূরণ হয়নি। দ্বিতীয় ইঙ্গ-আফগান যুদ্ধের সময় ব্রিটিশরা আফগানদের পরাজিত করে এবং আফগানিস্তানের বৈদেশিক বিষয়াদির নিয়ন্ত্রণ নিতে সক্ষম হয়। তৃতীয় ইঙ্গ-আফগান যুদ্ধের পর স্বাক্ষরিত ইঙ্গ-আফগান চুক্তির পর আমির আমানউল্লাহ খান খান এসকল বিষয় আফগানিস্তানের হাতে তুলে নিতে সক্ষম হন।
প্রতিষ্ঠার কয়েকবছর পর ১৮৩৭ খ্রিষ্টাব্দে প্রথম ইঙ্গ-আফগান যুদ্ধ শুরু হয়। এই যুদ্ধ ১৮৩৯ থেকে ১৮৪২ খ্রিষ্টাব্দ পর্যন্ত চলেছে। যুদ্ধের সময় ব্রিটেন আফগানিস্তানের উপর আধিপত্য স্থাপন করতে সক্ষম হয়। ফলে রুশরা এই অঞ্চলে অগ্রসর হতে পারেনি। যুদ্ধে ব্রিটিশরা সাময়িকভাবে বিজয় লাভ করেছিল। পরে ব্রিটিশরা ফিরে আসে এবং দোস্ত মুহাম্মদ খান আমির হন।
১৮৬৩ খ্রিষ্টাব্দে দোস্ত মুহাম্মদ খান মারা যাওয়ার পর তার পুত্র শের আলি খান তার উত্তরসুরি হন। তিন বছর পর তার বড় ভাই মুহাম্মদ আফজাল খান তাকে ক্ষমতাচ্যুত করেন। ১৮৬৮ খ্রিষ্টাব্দে শের আলি খান পুনরায় ক্ষমতায় আসেন। ক্ষমতা পাওয়ার পূর্বে তিনি কিছুকাল রাশিয়ায় নির্বাসনে ছিলেন। তার আমির হওয়ার পর ব্রিটিশদের সাথে দ্বন্দ্ব্ব বৃদ্ধি পায় এবং দ্বিতীয় ইঙ্গ-আফগান যুদ্ধ শুরু হয়। তিনি কাবুল ত্যাগ করতে বাধ্য হন। এরপর ১৮৭৯ খ্রিষ্টাব্দে তিনি মাজারে শরিফে মারা যান। তার উত্তরসুরি মুহাম্মদ ইয়াকুব খান ব্রিটিশদের সাথে গান্দমাকের সন্ধি স্বাক্ষর করেছিলেন। এর ফলে আফগানিস্তানের বৈদেশিক বিষয়াদিতে ব্রিটিশদের নিয়ন্ত্রণ স্থাপিত হয়। ১৮৯৩ খ্রিষ্টাব্দে আবদুর রহমান খানের শাসনামলে ডুরান্ড লাইন প্রতিষ্ঠা হয় যার মাধ্যমে প্রভাবাধীন অঞ্চল নির্ধারিত হয়েছিল। এই লাইনটি এখনো কার্যকর রয়েছে।
আবদুর রহমান খান কয়েকটি রাজনৈতিক উত্থান দমন করেছেন। ১৯০১ খ্রিষ্টাব্দে তার মৃত্যুর পর তার পুত্র হাবিবউল্লাহ খান আমির হন। তিনি আফগানিস্তানের আধুনিকায়ন করতে চেয়েছিলেন। প্রথম বিশ্বযুদ্ধের সময় জার্মান ও তুর্কি প্রচেষ্টা সত্ত্বেও তিনি আফগানিস্তানকে নিরপেক্ষ রাষ্ট্র হিসেবে বজায় রেখেছিলেন। ১৯১৯ খ্রিষ্টাব্দে তিনি নিহত হন।
হাবিবউল্লাহ খানের পর নাসরুল্লাহ খান আমির হন। হাবিবউল্লাহ খানের পুত্র আমানউল্লাহ খান তার বিপক্ষে দাঁড়ান এবং ক্ষমতা গ্রহণ করেন। তৃতীয় ইঙ্গ-আফগান যুদ্ধের পরে রাওয়ালপিন্ডির সন্ধি স্বাক্ষরিত। এরপর ব্রিটিশরা আফগানিস্তানকে স্বাধীন হিসেবে মেনে নেয়। আমানউল্লাহ খান দেশের সংস্কার চালু রাখেন। ১৯২৬ খ্রিষ্টাব্দে তাকে বাদশাহ ঘোষণা করা হয় এবং আফগানিস্তান রাজতন্ত্র প্রতিষ্ঠিত হয়।
হেমকোষ
হেমকোষ () হেমচন্দ্র বরুয়ার দ্বারা প্ৰণিত অসমীয়া ভাষার প্ৰথম বুৎপত্তিগত অভিধান। ১৯০০ সালে পি. আর. গাৰ্ডেন এবং হেমচন্দ্র গোস্বামীর তত্ত্বাবধানে এটার প্ৰথম সংস্করণ প্ৰকাশ করা হয়েছিল। প্ৰথম অবস্থায় এই অভিধানে ২২,৩৪৬ টা শব্দ ছিল৷ বৰ্তমানে এতে এক লাখের ও অধিক শব্দ সংযোগ করা হয়েছে। হেমচন্দ্র বরুয়ার মৃত্যু পর তার নাতি দেবানন্দ বরুয়া হেমকোষ প্ৰিণ্টাস স্থাপন করে হেমকোষ প্ৰকাশনার দায়িত্ব গ্ৰহণ করেন। ১৯৬৫ সাল থেকে ২০১১ পর্যন্ত হেমকোষের ১০টা সংবৰ্ধিত সংস্করণ প্ৰকাশ হয় এবং এই অভিধানে বরুয়াই ৮০ হাজারের ও অধিক শব্দ সংযোগ করেন।
হেমচন্দ্র বরুয়া () (১৮৩৫-১৮৯৬) অসমীয়া ভাষা-সাহিত্যর একজন একনিষ্ঠ সেবক ছিলেন। তাকে অসমীয়া ভাষার পণ্ডিত নামে সম্বোধন করা হত। ১৮৩৫ সালের ১০ ডিসেম্বর আসামের যোরহাট জেলার রাজা-বাহর গ্রামে হেমচন্দ্র বরুয়ার জন্ম হয়েছিল। তার পিতার নাম ছিল "মুক্তারাম বরুয়া " এবং মাতার নাম ছিল "রূপহী দেবী"।
সাফিয়াহ বিনতে আবদুল মুত্তালিব
সাফিয়াহ বিনতে আবদুল মুত্তালিব () ছিলেন মহিলা Sahaba এবং ইসলামের ইতিহাসের একজন বিখ্যাত ব্যক্তিত্ব।
সাফিয়াহ ছিলেন আবদুল মুত্তালিব এবং হালাহ বিনতে উহাইব বিন আবদে মনাফের কন্যা, এই সূত্রে তিনি হযরত হামযা ইবন আবদুল মুত্তালিব রা. এর সহোদর বোন এবং  নবি হযরত মোহাম্মদ সা. ও  আলী ইবন আবি তালিব রা. এর ফুপু ছিলেন।
তিনি প্রথমে হারিস ইবনে হারবের সাথে বিবাহ বন্ধনে আবদ্ধ হয়েছিলেন, সাফি ইবনে হারিস ছিলেন তাঁদের সন্তান  । তাঁর দ্বিতীয় স্বামী ছিলেন আওয়াম ইবনে খুয়াইলিদ, সাফিয়াহ এবং আওয়ামের সন্তানরা হলেন যুবাইর ইবনুল আওয়াম, আস সাইয়িব এবং আবদুল কা'বা। Bewley/Saad vol. 8 p. 29.
সাফিয়াহ প্রায়ই তার ছেলে যুবাইরকে প্রহার করতেন। যখন মানুষ তাকে বলত, "তুমি তাকে মেরে ফেলছ তো! তুমি তার হৃদয় ভেঙ্গে দিচ্ছ। তুমি কি ছেলেটিকে ধ্বংস করতে চাও?" তিনি জবাব দিতেন, "আমি তাকে প্রহার করি, যাতে সে মেধাবী এবং যুদ্ধের ময়দানে সাহসী হয়।"
তিনি  মুসলমান হয়ে মুহাম্মাদ সা. এর নিকট আনুগত্যের শপথ গ্রহণ করেছিলেন । ৬২২ সালে ‍তিনি মদিনা শরিফে হিজরত করেন ।.
সাফিয়াহ হযরত উমর ইবনুল খাত্তাব রা. এর (634-644) শাসনামলে মৃত্যুবরণ করেন। তাকে জান্নাতুল বাকিতে দাফন করা হয়।
হেমচন্দ্র বরুয়া
১৮৩৫ সালের ১০ ডিসেম্বরে (১৭৫৭ শকর ২৪ আঘোন) আসামের যোরহাট জেলার রাজা-বাহর গ্রামে জন্ম গ্রহণ করেন।
তার পিতার নাম ছিল মুক্তারাম বরুয়া এবং মাতার নাম ছিল রূপহী দেবী ৷ মুক্তারাম বরুয়ার তিনজন পুত্ৰ এবং একজন কন্যা সন্তান ছিল৷ হেমচন্দ্র বরুয়া মুক্তারাম বরুয়ার জ্যেষ্ঠ সন্তান ছিলেন৷
হেমচন্দ্র বরুয়া শিক্ষাজীবন শুরু হয় ৯ বছর বয়সে৷ ঐসময় তাকে বৰ্ণমালা ও শব্দের ব্যবহারের সাথে ব্যাকরণও শিক্ষা দেয়া হয়। ব্যাকরণ শিক্ষার সন্ধিকালে তার শিক্ষাজীবনে বাটা পড়ে, কারণ সেইসময়ে তাদের গ্রামে কলেরা রোগ মহামারী রূপ ধারণ করলে তার পিতাকে গ্রামের রোগীদের চিকিত্সা দিতে ব্যস্ত থাকতেন শেষে তিনি নিজেই সেই রোগে আক্ৰান্ত হয়ে ইহলীলা ত্যাগ করেন৷ ফলে তাকে শিবসাগর লক্ষ্মীরাম বরুয়ার বাড়িতে গিয়ে থাকতে হয়৷ কিছুদিন পরে লক্ষ্মীরাম বরুয়া তাকে শিবসাগর কাছারীতে দিয়ে আসেন। সেখানে তিনি মাসিক চার টাকা বেতন পাইতেন।তখন তিনি ক্যাপ্টেন ব্ৰডীর সংস্প্রশে আসেন,যিনি সেই সময়কার শিবসাগরের ডেপুটী কমিশনার ছিলেন ক্যাপ্টেন ব্ৰডী এবং খ্ৰীষ্টান মিশনারীদের সহায়তায় তিনি ইংরেজী ভাষা এবং সংস্কৃতির জ্ঞান অর্জন করেন ।
নানান প্রতিকূল পরিস্থিতির মধ্য দিয়ে তিনি সংস্কৃত, হিন্দী এবং ইংরেজী ভাষার জ্ঞান লাভ করেন৷
১৮৫২ সালে তিনি বিয়ে করেন। একবছর পরে তিনি কণ্যা সন্তান জন্ম লাভ করেন৷ কণ্যা সন্তানের নাম পদ্মাবতী রেখেছিলেন৷ বিয়ের মাত্র দুবছর পর তার স্ত্রীর অকাল মৃত্যু হয়৷
এসব ছাড়াও তিনি মিশনারীদের দ্বারা প্ৰকাশিত অরুণোদ‍ই সংবাদ পত্র এর সাথে জড়িত ছিলেন৷ ১৮৯৬ সালে তার মৃত্যু হয়৷
মিসিসিপি হাইওয়ে ৯ডব্লিউ
মিসিসিপি হাইওয়ে ৯ডব্লিউ (এমএস ৯ডব্লিউ) হল উত্তর মিসিসিপিতে অবস্থিত দীর্ঘ একটি প্রাদেশিক হাইওয়ে। এ পথের দক্ষিণ প্রান্ত ক্যালহৌন প্রদেশের অন্তর্গত ব্রুসের উত্তরে এমএস ৯ হাইওয়েতে এবং উত্তর প্রান্ত লাফায়েত প্রদেশের অন্তর্গত অক্সফোর্ডের দক্ষিণের এমএস ৭ হাইওয়েতে গিয়ে মেশে। এই পথটি একটি অবিভাজিত দুই-লেনের রাস্তা, যার সম্পূর্ণ দৈর্ঘ্য এবং উপবিভাগ গ্রাম্য অঞ্চলের ভেতর দিয়ে অতিক্রম করেছে। এমএস ৯ডব্লিউ প্যারিসের এমএস ৩১৫কে ছেদ করে। এমএস ৯ ডব্লিউ ১৯৫৬ সালে এর বর্তমান বিন্যাস লাভ করে এবং ১৯৬০ সালের দিকে নুড়িবিছানো রাস্তা থেকে পরিপূর্ণ পাকা রাস্তা করা হয়।
এমএস ৯ডব্লিউ হাইওয়ের সূচনা ক্যালহৌন প্রদেশের অন্তর্গত ব্রুসের উত্তরে এমএস ৯ হাইওয়ের একটি সংযোগস্থল থেকে। এরপরে রাস্তাটি দুই-লেনের একটি অবিভাজিত রাস্তা হয়ে জঙ্গল, কৃষিজমি এবং কিছু বাড়িঘরের পাশ ঘেঁষে উত্তর-পশ্চিম দিকে ধাবিত হয়। এরপর রাস্তা উত্তরদিকে মোড় ঘুরে ব্যানার সম্প্রদায়ের দিকে যায়, যেখানে এটি দুটি কাউন্টি রাস্তা - সিআর ২৭৫ এবং সিআর ২৬৭ কে ছেদ করে। এমএস ৯ডব্লিউ উত্তরপশ্চিমে আরো বেঁকে গেলে এটি গভীর জঙ্গলে প্রবেশ করে এবং পরে আবারও কৃষিজমিতে প্রবেশ করে, যেখানে সিআর ২৮৪-এর সাথে একটি জাংশন তৈরি হয়। লাফায়েত প্রদেশ পার করে এই হাইওয়ে প্যারিসে প্রবেশ করে এমএস ৩১৫-এর পূর্বপ্রান্ত এবং সিআর ৪২৮-কে ছেদ করে। এই ছেদের পর এমএস ৯ডব্লিউ আরো বেশকিছু মাইল ধরে জঙ্গলের মধ্য দিয়ে চলে এর শেষপ্রান্ত তথা অক্সফোর্ডের দক্ষিণে এমএস ৭-এ প্রবেশ করে। এমএস ৯ডব্লিউ আইনগতভাবে মিসিসিপি কোড § ৬৫-৩-৩ হিসেবে নথিবদ্ধ আছে।
১৯৫৬ সালে ব্রুসের উত্তরের এমএস ৯ থেকে অক্সফোর্ডের এমএস ৭ পর্যন্ত সংযোগকারী নুড়ি বিছানো রাস্তা হিসেবে এমএস ৯ডব্লিউ তৈরি করা হয়েছিল। ১৯৬০ সালের মধ্যে সম্পূর্ণ রাস্তাটিকে পাকা করা হয়। এরপর থেকে হাইওয়েটি বড় ধরণের কোনো পরিবর্তনের মধ্য দিয়ে আর যায়নি।
সেসেলিয়া জয়েস
সেসেলিয়া নোরা ইসোবেল মেরি জয়েস (জন্ম: ২৫ জুলাই, ১৯৮৩) উইকলো এলাকায় জন্মগ্রহণকারী আয়ারল্যান্ডের বিশিষ্ট প্রমিলা ক্রিকেটার। আয়ারল্যান্ড মহিলা ক্রিকেট দলের অন্যতম সদস্য তিনি। দলে তিনি মূলতঃ ডানহাতে ব্যাটিং করে থাকেন। পাশাপাশি লেগ স্পিন বোলিংয়েও পারদর্শিতা দেখিয়েছেন সেসেলিয়া জয়েস।
১৪ জুলাই, ২০০১ তারিখে অস্ট্রেলিয়ার বিপক্ষে অনুষ্ঠিত সিরিজের দ্বিতীয় ওডিআইয়ে তার অভিষেক ঘটে। এছাড়াও, সিরিজের তৃতীয় খেলায় অংশ নেন। ইউরোপীয় চ্যাম্পিয়নশীপে স্কটল্যান্ডের বিপক্ষে খেলেন। জুলাই, ২০০৩ সালে নেদারল্যান্ডসে অনুষ্ঠিত আইডব্লিউসিসি ট্রফিতে দলের সদস্য ছিলেন। পরের বছর ডাবলিনে নিউজিল্যান্ডের বিপক্ষে তিনটি ওডিআইয়ে খেলেন। ২০০৫ সালে দক্ষিণ আফ্রিকায় অনুষ্ঠিত ক্রিকেট বিশ্বকাপে আইরিশ ক্রিকেটের প্রতিনিধিত্ব করেন। এছাড়াও তিনি ২০০৫ সালে অস্ট্রেলিয়ার বিপক্ষে এবং ইউরোপীয় চ্যাম্পিয়নশীপে খেলেন। ২০০৬ সালে ভারত ও নেদারল্যান্ডসের বিরুদ্ধে দু’টি করে মোট চারটি ওডিআইয়ে অংশ নেন।
জুলাই, ২০০১ সাল থেকে আন্তর্জাতিক ক্রিকেটে প্রতিনিধিত্ব করছেন তিনি। আয়ারল্যান্ড ক্রিকেট দলের পক্ষে এ পর্যন্ত ৪৭টি একদিনের আন্তর্জাতিকে অংশ নিয়েছেন। একদিনের আন্তর্জাতিকে জয়েস ২৩.৫৩ গড়ে সর্বমোট ৯৬৫ রান তুলেছেন। ২০১০ সালের নেদারল্যান্ডসের বিপক্ষে নিজস্ব সর্বোচ্চ অপরাজিত ৭৮* তুলেছেন। এছাড়াও, স্কটল্যান্ডের বিপক্ষে বোলিং করে একমাত্র উইকেটটি তুলেছেন।
ক্রিকেট পরিবার থেকে জয়েস এসেছেন। তার যমজ বোন ইসোবেল আয়ারল্যান্ডের পক্ষে টেস্ট ও ওডিআইয়ে খেলছেন। ক্রীড়ানুরাগী পরিবারের সন্তান জয়েসের অন্য তিন ভাই - ডমিনিক, এড ও গাস সকলেই আয়ারল্যান্ডের পুরুষ ক্রিকেট দলে খেলছেন। তন্মধ্যে, এড ইংল্যান্ড ক্রিকেট দলে প্রতিনিধিত্ব করেন।
মোঃ বদিউজ্জামান
মোঃ বদিউজ্জামান (জন্মঃ ৮ জানুয়ারি, ১৯৪৪) বাংলাদেশের দুর্নীতি দমন কমিশনের (দুদক) বর্তমান চেয়ারম্যান। তিনি লক্ষীপুর শহরে মজুপুরে জন্মগ্রহণ করেন। তিনি ঢাকা বিশ্ববিদ্যালয় হতে ১৯৬৩ সালে রাষ্ট্র বিজ্ঞানে (অনার্স) এবং ১৯৬৪ সালে এম এ পাশ করেন।
২০০৮-১১ সালে আইসল্যান্ডের অর্থনৈতিক সঙ্কট
২০০৮-১১ সালে আইসল্যান্ডের অর্থনৈতিক সঙ্কট একটি উল্লেখযোগ্য অর্থনৈতিক এবং রাজনৈতিক ঘটনা যার শুরু হয়েছিলো ২০০৮ সালের শেষ দিকে যখন দেশটির প্রধান তিনটি বেসরকারী বাণিজ্যিক ব্যাংকই সময়মত ঋণ পরিশোধে ব্যার্থ হয়। দেশটির অর্থনীতির অনুপাতে অতীতে অন্য যে কোন দেশের চেয়ে আইসল্যান্ডের সামগ্রিক ব্যাংকিং বিপর্যয় বৃহত্তম যার ফল হচ্ছে ২০০৮-২০১০ সালের অর্থনৈতিক মন্দা এবং রাজনৈতিক অস্থিরতা।
পিটার ১ দ্বীপ
পিটার ১ দ্বীপ (, ) হচ্ছে অ্যান্টার্কটিকা হতে দূরে বেলিংশাউসেন সাগরে অবস্থিত একটি জনমানবশূন্য আগ্নেয় দ্বীপ। এর উপর নরওয়ের ঔপনিবেশিক দাবী রয়েছে। এটি অ্যান্টার্কটিকা এবং উপঅ্যান্টার্কটিকায় নরওয়ের তিনটি উপনিবেশের একটি; বাকি দুটি হল রানী মড ল্যান্ড এবং বোভেট দ্বীপ। পিটার ১ দ্বীপ দীর্ঘ, প্রশস্ত এবং আয়তন বিশিষ্ট। উচ্চতা বিশিষ্ট চরমোদগ্র লারস ক্রিস্টেনসেন শৃঙ্গ এ দ্বীপের সর্বোচ্চ শৃঙ্গ। দ্বীপের প্রায় সম্পূর্ণই হিমবাহ দ্বারা আচ্ছাদিত এবং বছরের বেশীরভাগ সময় প্রবাহমান বরফ দ্বারা পরিবেষ্টিত, ফলে প্রায় সারা বছর জুড়েই এটি অনধিগম্য থাকে। সামুদ্রিক পাখি ও সীল ছাড়া এ দ্বীপে খুব সামান্যই জীববৈচিত্র্য লক্ষ্য করা যায়।
২১ জানুয়ারি ১৮২১ সালে ফ্যাবিয়ান গটলিব ফন বেলিংশাউসেন সর্বপ্রথম এই দ্বীপটি দৃষ্টিগোচর করেন এবং রাশিয়ার প্রথম পিটারের নামে এর নামকরণ করেন। অতঃপর একশত বছরেরও বেশি সময় এই দ্বীপে কেউ অবতরণে সক্ষম হন নি, অবশেষে ২ ফেব্রুয়ারি ১৯২৯ সালে লারস ক্রিস্টেনসেনের আর্থিক পৃষ্ঠপোষকতায় নীলস লারসেন ও ওলা ওলস্টাডের দ্বিতীয় "নরভেজিয়া" অভিযান এই দ্বীপে সর্বপ্রথম পৌঁছাতে সক্ষম হয়। তারা এই দ্বীপে নরওয়ের দাবী প্রতিষ্ঠা করেন, যা ১৯৩১ সালে একে নরওয়ে রাষ্ট্রের অন্তর্ভুক্ত করে এবং ১৯৩৩ সালে একে নরওয়ের একটি উপনিবেশে রূপান্তর করা হয়। এখানে পরবর্তী অবতরণের ঘটনা ঘটে ১৯৪৮ সালে, অতঃপর এখানে কিছু বৈজ্ঞানিক গবেষণা এবং সীমিত পরিমানে পর্যটন করা হয়। ১৯৬১ সালে দ্বীপটি অ্যান্টার্কটিক চুক্তির অন্তর্ভুক্ত হয়। ১৯৮৭ সাল থেকে এই দ্বীপে একটি স্বয়ংক্রিয় আবহাওয়া স্টেশন রয়েছে। তিনটি অপেশাদার বেতার অভিযান "ডিএক্স-পেডিশন" এই দ্বীপ পরিদর্শন করেছেন এবং মাঝেমধ্যে অল্প সংখ্যক কিছু পর্যটক এখানে এসেছেন।
বীর (চলচ্চিত্র)
বীর: অ্যান এপিক লাভ স্টোরি অব অ্যা ওয়ারিয়র ২০১০ সালে মুক্তিপ্রাপ্ত ভারতীয় ঐতিহাসিক অ্যাকশনধর্মী চলচ্চিত্র, যেটি পরিচালনা করেছেন অনিল শর্মা। চলচ্চিত্রটিতে প্রধান চরিত্রে অভিনয় করেছেন সালমান খান, মিঠুন চক্রবর্তী, সোহেল খান, জ্যাকি শ্রফ এবং জেরিন খান। এটির কাহিনী নির্মাণ করেছেন সালমান খান এবং চলচ্চিত্রটি মূলত গড়ে উঠেছে ১৮২৫ সালের রাজস্থানের পিন্ডারী আন্দোলনের সময়কার দৃশ্যেসমূহ নিয়ে; যেখানে ভারত ব্রিটিশ শাসনাধীন অবস্থায় ছিল।
"বীর" ২০১০ সালের ২২ জানুয়ারি তারিখে বিশ্বব্যাপী মুক্তি দেওয়া হয়।
চলচ্চিত্রটির গান ২০০৯ সালের ১৭ ডিসেম্বর মুক্তি দেওয়া হয়। এটির গানগুলি কম্পোজ করেছেন সাজিদ-ওয়াজিদ এবং গীতরচনা ও সুর করেছেন গুলজার।
বলিউড হাঙ্গামা এর সঙ্গীত সমালোচক জগিন্দর তুতেজা সামগ্রিকভাবে ৫ এর মধ্যে ৩.৫ রেটিং প্রদান করেন। সুরিলী আখি ওয়ালি, সালাম আয়া এবং তালি গানগুলি বিশেষভাবে প্রশংসা অর্জন করে নেয়।
দুলসে মারিয়া
দুলসে মারিয়া এস্পিনোসা সাভিনন (; জন্মঃ ৬ ডিসেম্বর ১৯৮৫) হলেন একজন মেক্সিকান অভিনেত্রি, সঙ্গীতশিল্পী-সঙ্গীত লেখিকা। তিনি অনেক গুলি সঙ্গীত প্রকল্পে কাজ করেছেন; যেমনঃ RBD গ্রুপের পপ সঙ্গীত প্রকল্পে ২০০৪ থেকে ২০০৯ সাল পর্যন্ত।
বন্দে উৎকলা জননী
"বন্দে উৎকল জননী"' ভারত এর উড়িষ্যা রাজ্যের জাতীয় সংগীত। এই গীত কান্ত কবি লক্সমিকান্ত মহাপাত্ৰের দ্বারা রচিত। ১৯৩৬ সালে উড়িষ্যা স্বতন্ত্ৰ হওয়ার পর এই সংগীতকে জাতীয় সংগীতের স্বীকৃতি দেয়া হয়।
এই সংগীতে উৎকল বা উড়িষ্যা কে গৌরবময়ী করার পরিকল্পনা প্ৰকাশ পেয়েছে। এই সংগীত পৃথক উড়িষ্যার আন্দোলনকে তীব্ৰতর করে তোলে।
অসমের মুখ্যমন্ত্রীদের তালিকা
এই তালিকা ভারতর অন্তর্ভুক্ত জেলা অসমর প্রাক্তন এবং বর্তমান কর্তব্যরত মুখ্যমন্ত্রীদের কার্যকালের শুরু, কার্যকালের শেষ, দলভিত্তিক প্রস্তুত করে তৈরি করা হয়েছে।
ওহাইও স্টেট রুট ৭৭৮
ওহিও স্টেট রুট ৭৭৮ (এসআর ৭৭৮, ওএইচ ৭৭৮) হল যুক্তরাষ্ট্রের ওহিও অঙ্গরাজ্যের উত্তর ওহিওর একটি সংক্ষিপ্ত মহাসড়ক। এসআর ৭৭৮-এর দক্ষিণ প্রান্তটি টিফিনের আনুমানিক ১৪ কিঃমিঃ (৯ মাইল) উত্তর-পুর্বে এসআর ১০১-এ অবস্থিত। এবং উত্তর প্রান্তটি গ্রীন স্পিনস এর প্রায় ৪.৮ কিঃমিঃ (৩ মাইল) দক্ষিণে এসআর ১৯-এ অবস্থিত। রাস্তাটি ১৯৪২ সালে তৈরি করা হয়, যা পরবর্তিতে আর পরিবর্তন করা হয়নি।
এসআর ৭৭৮ এর সম্পূর্ণ রুটটি সেনেকা কাউন্টির এ্যাডামস শহরে অবস্থিত। এটি যুক্তরাষ্ট্র জাতীয় মহাসড়ক ব্যবস্থার অংশ নয়। এবং এর বার্ষিক যানচলাচলের মান গড়ে প্রতিদিনের মান ১১৫০ পয়েন্ট।
এসআর ৭৭৮ একটি সংক্ষিপ্ত মহাসড়ক যা এসআর ১০১ এবং কাউন্টি সড়ক ৪৩ (সিআর ৪৩) এর একটি সংযোগস্থল থেকে শুরু হয়েছে। এরপর রাস্তাটি উত্তর দিকে এগিয়ে গিয়ে কাউন্টি রোডকে অতিক্রম করেছে। এই দুই লেনবিশিষ্ট্র সংযোগ রাস্তাটি প্রথমে কৃষিজমির মধ্যদিয়ে, এরপর কিছু গাছপালা ও এক জোড়া বাড়ি অতিক্রম করে এগিয়ে যায় এবং এসআর ১৯ এবং সিআর ৪৪ সংযোগস্থলে গিয়ে শেষ হয়। এসআর ৭৭৮ এর উত্তর প্রান্তের সাথে সিআর ৪৪ এর পূর্ব প্রান্ত এবং এসআর ১৯ এর উত্তর-পূর্ব পার্শের একটি সংযোস্থল মিলে একটি চৌরাস্তার সৃষ্টি করেছে।
এসআর ৭৭৮ এর দৈর্ঘ্য ০.৬৯ কিঃমিঃ (০.৪৩ মাইল)। এটি ১৯৪২ সালে এসআর ১০১ এবং এসআর ১৯ এর সংযোগকারী সংক্ষিপ্ত সড়কহিসাবে ডিজাইন করা হয়েছিল। এরপরে রুটটির আর কোন উল্লেখযোগ্য পরিবর্তন দেখা যায়নি। রুটি ১৯৮৩ থেকে ১৯৯৫ সাল পর্যন্ত একটি অত্যন্ত গুরুত্বপূর্ণ মহাসড়ক ছিল।
স্যামুয়েল কিং অ্যালিসন
স্যামুয়েল কিং অ্যালিসন(নভেম্বর ১৩, ১৯০০ - ‍সেপ্টেম্বর ১৫, ১৯৬৫) একজন মার্কিন পদার্থবিদ।  ম্যানহাটন প্রকল্পে তাঁর উল্লেখযোগ্য অবদানের জন্য মেডেল ফর মেরিট পদবীতে ভূষিত হন। তিনি ১৯৪৩ থেকে ১৯৪৪ সাল পর্যন্ত মেটালার্জিকাল ল্যাবরেটরিতে পরিচালক হিসেবে থাকার পর লস আলামস ল্যাবরেটরিতে কর্মরত ছিলেন। যুদ্ধের পর তিনি পরমাণু অস্ত্রের বেসামরিক নিয়ন্ত্রণে বিজ্ঞানীদের আন্দোলনের সাথে জড়িত ছিলেন।
স্যামুয়েল কিং অ্যালিসন শিকাগো শহরের ইলিনয়ে ১৯০০ সনের ১৩ই নভেম্বর জন্ম গ্রহণ করেন। তাঁর বাবার নাম স্যামুয়েল বুয়েল অ্যালিসন যিনি ছিলেন প্রাথমিক বিদ্যালয়ের প্রধান শিক্ষক। স্যামুয়েল জন ফিস্ক গ্রামার স্কুল ও হাইড পার্ক উচ্চ বিদ্যালয়ে পড়াশুনা করেন। তিনি ১৯১৭ সালে শিকাগো বিশ্ববিদ্যালয়ে ভর্তি হন। তাঁর পড়ার বিষয় ছিল গণিত আর রয়াসন। তিনি ১৯২১ সালে গ্রাজুয়েশন শেষ করে উইলিয়াম ড্রেপার হারকিন্স এর তত্ত্বাবধানে রসায়নে পিএইচডির জন্য কাজ করেন। তার গবেষণাপত্রের বিষয় ছিলো পারমাণবিক স্থিতাবস্থা III, বৈদ্যুতিক স্রাব এবং উচ্চ তাপমাত্রা প্রভাব; বিষয়টি পরীক্ষণমূলক পদার্থবিজ্ঞানের সাথে সম্পর্কিত।
অ্যালিসন ১৯২৩ থেকে ১৯২৫ হার্ভার্ড বিশ্ববিদ্যালয় এবং ১৯২৫ থেকে ১৯২৬ সাল পর্যন্ত কার্নেগী ইনস্টিটিউটে গবেষণা সহকর্মী হিসেবে কর্মরত ছিলেন। তিনি ১৯২৬ থেকে ১৯৩০ সাল পর্যন্ত ক্যালিফোর্নিয়া বিশ্ববিদ্যালয়ের পদার্থবিজ্ঞানের প্রশিক্ষক হিসেবে নিযুক্ত ছিলেন পরে সহযোগী অধ্যাপকের দায়িত্ব পালন করেন। ওখানেই হেলেন ক্যাম্পবেলের সাথে পরিচয় হয় পরে তারা বিবাহ বন্ধনে আবদ্ধ হন। পরবর্তীতে তাদের দুটি সন্তান হয়, স্যামুয়েল আর ক্যাথারিন।
১৯৩০ সালে অ্যালিসন শিকাগো বিশ্ববিদ্যালয়ে ফিরে আসেন পরে ১৯৪২ সালে অধ্যাপক হিসেবে নিযুক্ত হন।
কে-২৮৪ (ক্যান্সাস হাইওয়ে)
কে ২৮৪ (কানসাস হাইওয়ে) হল যুক্তরাষ্ট্রের ক্যানসাস অঙ্গরাজ্যে উত্তর লিঙ্কন কাউন্টিতে অবস্থিত পূর্ব-পশ্চিমগামী পার্শ্বীয় শাখা মহাসড়ক, যা লিঙ্কন কাউন্টির আনুমানিক ১৬ কিঃমিঃ (১০ মাইল) উত্তরে অবস্থিত বার্নার্ড শহরকে কে-১৪ এর সাথে সংযুক্ত করেছে। রাস্তাটি কে-১৪ থেকে বার্নার্ড শহরের পশ্চিম সীমানা বিন্দু পর্যন্ত ৯.০৪১ কিঃমিঃ (৫.৬১৮ মাইল) লম্বা। এই বার্নাডের শেষ বিন্দু থেকে রাস্তাটি কাউন্টি মেইন্টেইন্ট পাকা রাস্তা হিসাবে অদা এবং মিনিয়াপলিসের দিকে এগিয়ে গেছে। কে-১৮৪ উভয়দিকে ফুটপাত দিয়ে বাধানো একটি পাকাঁ রাস্তা। এর বার্ষিক গড়ে প্রতিদিন যানবাহন চলাচলের মান ৭০-১২০ পয়েন্ট। তবে এ রুটটি যুক্তরাষ্ট্র জাতীয় মহাসড়ক ব্যবস্থার অংশ নয়। কে-১৮৪ ১৯৭৩-১৯৭৪ সালের মধ্যে তৈরি করা হয়েছিল।
রাস্তাটি উত্তর লিঙ্কনয়ের কে-১৪ এর একটি সংযোগস্থল থেকে শুরু হয়েছে। এরপর কে-২৮৪ পূর্বমুখী হয়ে কৃষিজমির মধ্য দিয়ে বার্নার্ড শহরের দিকে এগিয়ে গেছে। ৯.০৪১ কিঃমিঃ (৫.৬১৮ মাইল) অতিক্রম করার পর, বার্নার্ড শহরের পশ্চিম প্রান্তে গিয়ে পৌছেছে এবং সেখানে মহাসড়কটি শেষ হয়েছে। এরপর কাউন্টি সড়ক ব্যালার্ড এ্যাভিনিউ হিসাবে পূর্ব-দক্ষিণ দিকে এগিয়ে গেছে।
কে-২৮৪ এর মোট দৈর্ঘ্য ৯.০৪১ কিঃমিঃ (৫.৬১৮ মাইল)। সম্পূর্ণ রুটটি ফুটপাত দিয়ে বাধানো। মহাসড়কটির বার্ষিক গড়ে প্রতিদিন যানবাহন চলাচলের মান, প্রথম ৪.৮২৪ কিঃমিঃ (৩.০০ মাইলে) ৭০ পয়েন্ট এবং অবশিষ্ট ৪.২১৩ কিঃমিঃ (২.৬১৮ মাইলে) ১২০ পয়েন্ট। তবে এ রুটটি যুক্তরাষ্ট্র জাতীয় মহাসড়ক ব্যবস্থার অংশ নয়। এটি একটি রাজ্য মহাসড়ক ব্যবস্থার অংশ হিসাবে পরিচালিত হয়।
কে-২৮৪ ১৯৭৩ থেকে ১৯৭৪ সালের মধ্যে প্রতিষ্ঠিত হয়েছিল। তখন থেকে রুটটি অপরিবর্তিত রয়েছে।
অসমীয়া ভাষার শ্রেষ্ঠ চলচ্চিত্রের রাষ্ট্রীয় পদক
অসমীয়া ভাষার শ্রেষ্ঠ ছবির রাষ্টীয় পদক (রজত কমল) প্রাপ্ত ছবি সমূহের তালিকা:
বি.দ্র. অণুল্লেখিত বর্ষসমূহে পুরস্কার প্রদান করা হয় নি।
ওয়ান্ডার স্টোরিস
ওয়ান্ডার স্টোরিজ ছিল প্রথম দিকের আমেরিকান বৈজ্ঞানিক কল্পকাহিনীর ম্যাগাজিন। ১৯২৯ থেকে ১৯৫৫ সালের মধ্যে এটি ভিন্ন কয়েকটি শিরোনামে প্রকাশিত হয়েছে।
কমেট (ম্যাগাজিন)
কমেট ছিল পাল্প ম্যাগাজিন। যেটির ১৯৪০ সালের ডিসেম্বর থেকে ১৯৪১ সালের জুলাই পর্যন্ত মোট পাঁচটি সংখ্যায় প্রকাশিত হয়েছিল। এটা সম্পাদনা করেছিলেন এফ. অর্লিন ট্রেমেইন, সে "অ্যাস্টোনডিং স্টোরিজ" সম্পাদক ছিলেন, যেটি ১৯৩০ দশকের কয়েক বছরের জন্য ম্যাগাজিন জগৎ এ অন্যতম সেরা বৈজ্ঞানিক কল্পকাহিনীর ম্যাগাজিন ছিল।
ট্রেইমেন প্রতি শব্দের জন্য এক পয়সা করে পেতেন, যেটি ছিল ঐ সময়ের অন্যান্য প্রতিদ্বন্দী ম্যাগাজিনেএ থেকে বেশি, কিন্তু যখন ম্যাগাজিনটা চারপাশে ছড়িয়ে পড়ে তখন এইচ-কে প্রকাশনা ম্যাগাজিনটি প্রকাশ করতে অক্ষম হয়ে পড়ে ছিল। ট্রেমেইনের পদত্যাগের পর এক বছরের কম সময়ের মধ্যে ম্যাগাজিন প্রকাশ বন্ধ হয়ে যায়।
একাত্তরের ঘাতক ও দালালরা কে কোথায়
একাত্তরের ঘাতক ও দালালরা কে কোথায় হলো বাংলাদেশের মুক্তিযুদ্ধকালীন সময়ে স্বাধীনতা যুদ্ধের বিরোধিতাকারী এবং সাধারণ মানুষ ও মুক্তিযোদ্ধাদের বিরুদ্ধে ষড়যন্ত্র ও সরাসরি লড়াইয়ে অংশগ্রহণকারী বাঙালিদের তালিকা ও কর্মকান্ড নিয়ে প্রকাশিত একটি দালিলিক প্রমাণ গ্রন্থ। এই বইটি ১৯৮৭ সালে ঢাকা থেকে “মুক্তিযুদ্ধের চেতনা বিকাশ কেন্দ্র” কর্তৃক প্রকাশিত হয়।
দালাল বাজার জমিদার বাড়ি
দালাল বাজার জমিদার বাড়ি লক্ষীপুর জেলার একটি প্রাচীন জমিদার বাড়ি।
লক্ষীপুর জেলার দালালবাজারের লক্ষীপুর মৌজায় অবস্থিত এই প্রাচীন জমিদার বাড়ি।
বাড়িটি পাঁচ একর জায়গার উপর প্রতিষ্ঠিত।
জমিদার লক্ষ্মীনারায়ণ এর বংশধরেরা এই বাড়িটিতে থাকতেন।
এই বাড়ির রাজকীয় প্রবেশদ্বার, প্রাসাদ,অন্দরমহল ও শান বাঁধানো পুকুর ঘাট পর্যটকদের বিমোহিত করে।
কবিরহাট পৌরসভা
কবিরহাট পৌরসভা বাংলাদেশের নোয়াখালী জেলার অন্তর্গত একটি পৌরসভা।
কবিরহাট পৌরসভার আয়তন ১০.৯৩ বর্গ কিলোমিটার।
কবিরহাট উপজেলার মধ্যাংশে কবিরহাট পৌরসভার অবস্থান। এ পৌরসভার উত্তরে নরোত্তমপুর ইউনিয়ন, পশ্চিমে সুন্দলপুর ইউনিয়ন, দক্ষিণে ঘোষবাগ ইউনিয়ন, পূর্বে ধানশালিক ইউনিয়ন এবং উত্তর-পূর্বে বাটইয়া ইউনিয়ন অবস্থিত।
১৯৯৭ সালের ১ ডিসেম্বর কবিরহাট পৌরসভা প্রতিষ্ঠা লাভ করে। এটি একটি "খ" শ্রেণীর পৌরসভা।
কবিরহাট পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম কবিরহাট থানার আওতাধীন। এটি জাতীয় সংসদের ২৭২নং নির্বাচনী এলাকা নোয়াখালী-৫ এর অংশ।
২০১১ সালের পরিসংখ্যান অনুযায়ী কবিরহাট পৌরসভার জনসংখ্যা প্রায় ৩০ হাজার।
কবিরহাট পৌরসভার স্বাক্ষরতার হার ৬৪.৯৫%।
জ্যাকসন পর্বত (অ্যান্টার্কটিকা)
জ্যাকসন পর্বত (অ্যান্ড্রু জ্যাকসন পর্বত ও আর্নেস্ট গ্র্যুনিং পর্বত) অ্যান্টার্কটিক উপদ্বীপের দক্ষিণাংশের একটি অন্যতম প্রধান পর্বত। এটি পালমার ল্যান্ডে আর্জেন্টিনা, চিলি ও যুক্তরাজ্যের অধিক্রমণশীল দাবীকৃত অংশে অবস্থিত। উচ্চতা বিশিষ্ট জ্যাকসন পর্বত ব্রিটিশ অ্যান্টার্কটিক অঞ্চলের সর্বোচ্চ শৃঙ্গ। ১৯৩৯-১৯৪১ সালে যুক্তরাষ্ট্রের অ্যান্টার্কটিক কার্যক্রম দ্বারা আবিষ্কৃত এই পর্বতটি যুক্তরাষ্ট্রের সপ্তম রাষ্ট্রপতি, অ্যান্ড্রু জ্যাকসনের নামে নামকরণ করা হয়। ১৯৬৪ সালে জন ক্র্যাব কানিংহ্যামের নেতৃত্বে ব্রিটিশ অ্যান্টার্কটিক জরিপের একটি দল এই পর্বতে সর্বপ্রথম আরোহন করেন। ১৯৭২ সালে পালমার দ্বীপ পর্যেষণার অংশ হিসেবে একদল ভূতাত্ত্বিক জ্যাকসন পর্বতের ভূতত্ব নিরীক্ষণ করেন।
আখেরী চাহার শোম্বা
আখেরী চাহার শোম্বা হলো ইসলাম ধর্মাবলম্বীদের পালিত অত্যন্ত মর্যাদাপূর্ণ একটি স্মারক দিবস। "আখেরী চাহার শোম্বা" একটি আরবী ও ফার্সি শব্দ-যুগল; এর আরবী অংশ "আখেরী", যার অর্থ “শেষ” এবং ফার্সি অংশ "চাহার শোম্বা", যার অর্থ “চতুর্থ বুধবার”।
এই দিন কিছুটা সুস্থবোধ করায় ইসলামের মহান নবী হযরত মোহাম্মদ (সাঃ) গোসল করেন।
মদীনাবাসী এই খবরে আনন্দ-খুশিতে আত্মহারা হয়ে গেলেন এবং দলে দলে এসে নবীকে একনজর দেখে গেলেন। সকলে তাদের সাধ্য মতো দান-সাদকা করলেন, শুকরিয়া নামাজ আদায় ও দোয়া করলেন। নবীর রোগমুক্তিতে তাঁর অনুসারীরা এতটাই খুশি হয়েছিলেন যে ,তাদের কেউ দাস মুক্ত করে দিলেন, কেউবা অর্থ বা উট দান করলেন; যেমনঃ আবু বকর সিদ্দিক ৫ হাজার দিরহাম, উমর ৭ হাজার দিরহাম, ওসমান ১০ হাজার দিরহাম, আলী ৩ হাজার দিরহাম, আবদুর রহমান ১০০ উট, ইবনে আউফ ১০০ উট দান করেন।
কিছু নির্দিষ্ট বিধি-বিধানের আলোকে 'আখেরি চাহার শোম্বা' পালন করা হয়; যদিও ধর্ম-তত্ত্ববিদগণের মধ্যে এই দিবসটি পালন করা নিয়ে কিছুটা মতভেদ রয়েছে। দিবসটি মূলতঃ ‘শুকরিয়া দিবস’ হিসাবে পালিত হয়; যাতে সাধারণতঃ গোসল করে দু’রাকাত শোকরানা-নফল নামাজ আদায় শেষে রোগ থেকে মুক্তির দোয়া ও দান-খয়রাত করা হয়। বিভিন্ন মসজিদ, মাদরাসা, দরবার, খানকায় ওয়াজ-নসিহত, জিকির-আসকার, মিলাদ মাহফিল, দোয়া ও মোনাজাত অনুষ্ঠিত হয় এই দিনটি পালন উপলক্ষে। এদিন বিভিন্ন শিক্ষা প্রতিষ্ঠান সরকারিভাবে বন্ধ রাখার পাশাপাশি অফিস-আদালতে ঐচ্ছিকভাবে ছুটির দিন হিসাবে বিবেচনা করা হয়।
স্কটল্যান্ডের রোমান আমলের স্থাপত্য
স্কটল্যান্ডের রোমান আমলের স্থাপত্য বলতে আধুনিক স্কটল্যান্ডের সীমানায় রোমান আমলে নির্মীত স্থাপত্য সমূহকে বুঝায়। রোমানরা খ্রীস্টপূর্ব প্রথম শতাব্দীতে উত্তর বৃটেনে আগমন করে এবং খ্রীস্টিয় পঞ্চম শতাব্দী পর্যন্ত সেখানে অবস্থান করে। যদিও টলেমি উল্লেখ করেন যে উত্তর রোমান সম্রাজ্যের প্রদেশ ব্রিটেনিয়ার সেলিডনিয়াতে ১৯টি শহর ছিল। যদিও সেখানে নগরী ছিল বলে কোন প্রমান পাওয়া যায়নি। সম্ভবত এগুলো ছিল হিলফোর্ড।এই স্থানে ১০০০ এরও বেশি এধরনের কেল্লার অস্তিত্ব পাওয়া যায়, এর বেশীরভাই ক্লাইড নদীতট থেকে নীচে তৈরী করা হয়েছিল, কিন্তু এর অধিকাংশ দূর্গই রোমানসৈন্যরা পরিত্যাক্ত করে। এই স্থানে ১০০০ এরও বেশি এধরনের কেল্লার অস্তিত্ব পাওয়া যায়, এর বেশীরভাই ক্লাইড নদীতট থেকে নীচে তৈরী করা হয়েছিল, কিন্তু এর অধিকাংশ দূর্গই রোমানসৈন্যরা পরিত্যাক্ত করে। সেখানে কিছু প্রস্তর নির্মিত হুইল হাউজ আর ভূগর্ভস্থ সাউটেরিয়ানের অস্তিত্বও ছিল।
৭১ খ্রিস্টাব্দের পর থেকে রোমানরা বর্তমান স্কটল্যান্ডে সামরিক অভিযান শুরু করে। ট্রিমনটিয়াসের মত তারা সেখানে দূর্গ নির্মাণ করে যা উত্তরের টয় নদী পর্যন্ত বিস্তৃত ছিল। খ্রীস্টিয় প্রথম শতাব্দির মধ্যেই তারা সেসব দূর্গগুলো শীগ্রই তারা পরিত্যাগ করে এবং দক্ষিনের উঁচু এলাকা দখলের জন্য সেখানে স্থাপনা নির্মাণ শুরু করে।
রানী মড ভূমি
রানী মড ভূমি (, ) নরওয়ের দাবিকৃত অ্যান্টার্কটিকার প্রায় ২৭ লক্ষ বর্গ কিলোমিটার (১০ লক্ষ ব মা) আয়তন বিশিষ্ট ঔপনিবেশিক অঞ্চল। অঞ্চলটি ২০° পশ্চিম ও ৪৫° পূর্ব দ্রাঘিমাংশের মাঝে, পশ্চিমে ব্রিটিশ অ্যান্টার্কটিক অঞ্চল ও পূর্বে অস্ট্রেলীয় অ্যান্টার্কটিক অঞ্চলের মধ্যে অবস্থিত। ২০১৫ সালে নরওয়ে রীত্যনুসারে এই অঞ্চল থেকে দক্ষিণ মেরু পর্যন্ত তাদের দাবী প্রতিষ্ঠা করে, তার পূর্ব পর্যন্ত এর অক্ষাংশীয় সীমানা সংজ্ঞায়িত করা ছিল না। পূর্ব অ্যান্টার্কটিকায় অবস্থিত এ অঞ্চলের আয়তন সমগ্র অ্যান্টার্কটিকার প্রায় এক-পঞ্চমাংশ। অঞ্চলটি নরওয়েজীয় রানী ওয়েলসের মড (১৮৬৯–১৯৩৮) এর নামে নামকরণ করা হয়।
বুরি রাজবংশ
বুরি রাজবংশ ছিল একটি তুর্কি মুসলিম রাজবংশ। ১২শ শতাব্দীর প্রথমদিকে এই রাজবংশ দামেস্ক আমিরাত শাসন করেছে।
তুগতেকিন ছিলেন প্রথম বুরি শাসক। দামেস্কের সেলজুক শাসক দুকাকের অধীনস্থ হিসেবে তিনি কাজ শুরু করেছিলেন। ১১০৪ খ্রিষ্টাব্দে দুকাকের মৃত্যুর পর তুগতেকিন শহরের ক্ষমতা নিজের হাতে নেন।
তুগতেকিনের পুত্র তাজ আল-মুলুক বুরির নামানুসারে রাজবংশের নামকরণ হয়েছে। বুরিরা আব্বাসীয় খিলাফতের জন্য উপঢৌকন পাঠায় এবং খিলাফতের তরফ থেকে স্বীকৃতি পায়। খিলাফত কর্তৃক আমিরাতের ব্যাপারে হস্তক্ষেপ করা হত না।
১১৫৪ খ্রিষ্টাব্দ পর্যন্ত বুরিরা শহর শাসন করেছে। এসময় আলেপ্পোর জেনগি শাসন নুরউদ্দিন জেনগি শহর দখল করেন।
মার্জ‌ আল-সাফফার যুদ্ধে বুরিরা ক্রুসেডারদের কাছে পরাজিত হয়। তবে দ্বিতীয় ক্রুসেডের সময় দামেস্ক রক্ষা করতে সক্ষম হয়েছিল।
অসমীয়া সাহিত্য
অসমীয়া সাহিত্যকে পরিবর্তনের দিক দিয়ে কয়েকটা যুগে ভাগ করা যায়। যেমন:মূল প্ৰবন্ধ: চর্যাপদ
অসমীয়া লিখিত সাহিত্যের প্ৰথম নিৰ্দশন চৰ্যাপদে পাওয়া যায়৷ চৰ্যাপদে বৌদ্ধ ধর্মর মূল আচার-নীতি প্ৰচারের লক্ষে গীতি-কবিতার আকারে রচনা করা হয়েছিল৷ রাগ-রাগিনী অণুযায়ী এই গীতি-কবিতাকে চৰ্যাগীত, বৌদ্ধগান বা দোহাও বলে৷ চৰ্যাপদ অষ্টম শতক থেকে দ্বাদশ শতকের মধ্যে রচিত হয়েছিল বলে মনে করা হয়৷
বউচি
বউচি বাংলাদেশের একটি গ্রামীণ ও ঐতিহ্যবাহী খেলা।
বউচি খেলায় দুইটি দলের প্রয়োজন হয়। প্রত্যেক দলে ৮ থেকে ১০ জন করে খেলোয়াড় হলে খেলা জমে। মাঠ অথবা বাড়ির উঠোন যেখানে খুশি সেখানে এই খেলা যায়। খেলার প্রারম্ভে ২০-২৫ ফুট দূরত্বে মাটিতে দাগ কেটে দুটি ঘর তৈরি করতে হয়। দুই দলের মধ্যে যারা প্রথমে খেলার সুযোগ পায় তাদের মধ্যে থেকে একজনকে বউ বা বুড়ি নির্বাচন করা হয়। দুটি ঘরের মধ্যে একটি ঘর হবে বড়, যেখানে এক পক্ষের বউ বাদে সব খেলোয়াড় থাকবে। আর ছোট ঘরে দাঁড়াবে বউ। ছোট ঘরটিকে বউঘর বা বুড়িঘর বলে। বউয়ের বিচক্ষণতার ওপর খেলার জয় পরাজয় নির্ভর করে। খেলায় বউঘর থেকে বউকে ছুটে আসতে হবে বড় ঘরটিতে। বিপক্ষ দলের খেলোয়াড়েরা সব সময় পাহারায় থাকে যেন বউ ঘর থেকে বের হতে না পারে। বউ বাইরে এলে যদি বিপক্ষ দলের কেউ তাকে ছুঁয়ে দেয় তাহলে ওই পক্ষের খেলা শেষ হয়ে যায়।
পরবর্তীতে বিপক্ষ দল খেলার সুযোগ পায়। বড় ঘরটিতে যারা থাকে তারা দম নিয়ে বিপক্ষ দলের খেলোয়াড়দের তাড়া করে। দম নিয়ে তাড়া করলে বিপক্ষ দলের খেলোয়াড়রা দিগ্বিদিক ছুটে পালায়। তা সত্তে ও সবসময় খেয়াল রাখে বউ যেন যেতে না পারে। দম নিয়ে যাওয়া খেলোয়াড় যদি বিপক্ষ দলের কাউকে ছুঁয়ে দেয় তবে সে খেলোয়াড় মারা পড়ে। মারা পড়া খেলোয়াড় চলতে থাকা খেলায় অংশ নিতে পারে না। এভাবে বিপক্ষ দলের খেলোয়াড় মেরে বউকে বড় ঘরে ফিরে আসতে সুযোগ করে দেওয়ার চেষ্টা করতে থাকে বউয়ের সঙ্গী খেলোয়াড়েরা। বউ যদি বিনা ছোঁয়ায় বড় ঘরে চলে আসতে পারে তাহলে বিজয় অর্জন হয়। বিজয়ী দল পুনরায় খেলা শুরু করবে। যদি বউকে বিপক্ষ দল ছুঁয়ে দেয় তাহলে বিপক্ষ দল খেলার সুযোগ পাবে। এভাবে পর্যায়ক্রমে খেলা চলতে থাকে।
এক্কাদোক্কা
এক্কাদোক্কা বা কুতকুত বাংলাদেশের মেয়েদের অত্যন্ত জনপ্রিয় একটি খেলা।
মাটির ভাঙ্গা হাড়ি বা কলসির টুকরা দিয়ে তৈরি চাড়া বা ঘুটি।
বাড়ির উঠান কিংবা খোলা জায়গা।
আয়তাকার দাগ কেটে খেলা হয় এক্কাদোক্কা। আয়তাকার ঘরের মধ্যে লম্বালম্বি দাগ টেনে দুইটি ও আড়াআড়ি দাগ টেনে তৈরি করা হয় আরো চারটি খোপ।
পর্যায়ক্রমে এক এক করে প্রতিটি ঘরে চাড়া ছুঁড়ে ফেলতে হয়। তারপর এক পায়ে লাফ দিয়ে দাগে পায়ের স্পর্ষ এড়িয়ে ঐ চাড়া পায়ের আঙ্গুলের টোকার সাহায্যে ঐ ঘর থেকে বের করে বাইরে আনতে হয়। চাড়া ছোঁড়ার পর নির্দিষ্ট ঘরের বাইরে পড়লে,দাগের উপর পড়লে,পা দাগে লাগলে,চাড়া আঙ্গুলের টোকার ফলে কোন দাগের উপর পড়লে কিংবা দুই পাশের রেখা পার হয়ে গেলে খেলোয়াড় আউট হয়ে যায়। ফলে খেলার সুযোগ পায় দ্বিতীয় জন। এভাবে পর্যায়ক্রমে যে আগে সব ঘর পার হয়ে আসতে পারে সে এক্কাদোক্কা খেলায় জিতে যায়।
বাংলাদেশের বিভিন্ন অঞ্চলে এক্কাদোক্কা খেলার নিয়মে কিছু কিছু ভিন্নতা পরিলক্ষিত হয়। যেমন: নিচের দিকে না তাকিয়ে চাড়া কপালের উপর রেখে ঘর অতিক্রম করা, দাগে পা পড়লে আউট হওয়া আবার কোথাও দম নিয়ে শেষ ঘরটি পার হয়ে না ঘুরে চাড়াটি ছুড়ে মারা হয়।
অধিনবতারা
অধিনবতারা বা হাইপারনোভা () এক প্রকার তারকা বিস্ফোরণ যা সাধারণ অতিনবতারার চেয়ে বহুগুণ বেশী শক্তি সম্পন্ন। অধিনবতারার বিকল্প নাম হিসেবে "অত্যুজ্জ্বল অতিনবতারা" () ও ব্যবহার করা হয়। এই বিস্ফোরণগুলো দীর্ঘ কালব্যপী গামা-রশ্মি বিদারণের কারণ বলে ধারণা করা হয়।
সাধারণ অতিনবতারার মত অধিনবতারাও বিভিন্ন রকম তারকা বিস্ফোরণের কারণে সৃষ্ট হয়ে থাকে: যার মধ্যে কয়েকটি ভালোভাবে জ্ঞাত ও সাম্প্রতিককালে পর্যবেক্ষিত, কয়েকটি অধিনবতারার পর্যবেক্ষণ থেকে অনিশ্চিতভাবে প্রস্তাবিত, আর কয়েকটি সম্পূর্ণভাবে তাত্ত্বিক। এ পর্যন্ত ১সি শ্রেণী ও ২এন শ্রেণীর অতিনবতারার সাথে সংশ্লিষ্ট অনেক অধিনবতারা, এবং অন্তত একটি সম্ভাব্য ২বি শ্রেণীর সাথে সংশ্লিষ্ট অধিনবতারা পর্যবেক্ষিত হয়েছে।
অতীতে ভগ্নতারা () শব্দটি দ্বারা নাক্ষত্রিক ভরযুক্ত কৃষ্ণগহ্বর, যা একটি তারার মহাকর্ষীয় অন্তঃস্ফোটনের () ফলে সৃষ্ট শেষ বস্তু, তা বোঝানো হত। বর্তমানে শব্দটি একটি দ্রুত-ঘুর্ণনশীল তারার নির্দিষ্ট প্রকৃতির অন্তঃস্ফোটনকে নির্দেশ করার জন্য মাঝেমধ্যে ব্যবহৃত হয়।
ডরনেয় হ্রদ
ডরনেয় লেক ( যা ২০১২ গ্রীষ্মকালীন অলিম্পিক ভ্যানু হিসাবে ইটন ডরনেয় বা ইটন কলেজ রোয়িং সেন্টার নামেও পরিচিত) হচ্ছে ইংল্যান্ডের অবস্থিত নৌচালনার জন্য বিশেষভাবে নির্মিত একটি হ্রদ। এটি উইন্ডসর ও ইটনের প্রায় ৩ কিঃমিঃ পশ্চিমে, বাকিংহামশিরের ডরনেয় গ্রামে অবস্থিত এবং টেমস নদীর সাথে সংযুক্ত।
ডরনেয় লেকের উপর আয়োজিত আন্তর্জাতিক প্রতিযোগিতাসমূহ:
রায়পুর মৎস্য প্রজনন ও প্রশিক্ষণ কেন্দ্র
রায়পুর মত্স প্রজনন ও প্রশিক্ষণ কেন্দ্র রায়পুর উপজেলা, লক্ষ্মীপুর জেলা, বাংলাদেশ এ অবস্থিত। এটি বাংলাদেশের অন্যতম প্রধান মত্স প্রজনন ও প্রশিক্ষণ কেন্দ্র, এটি ১৯৭৮-১৯৯২ সময়কালে ড্যানিডা, (একটি ড্যানিশ উন্নয়ন সংস্থা) কর্তৃক গৃহীত নোয়াখালী আঞ্চলিক উন্নয়ন প্রকল্পে জেলার বৃহত্তম মত্স প্রজনন কেন্দ্র ছিল। বাংলাদেশ সরকারের মত্স বিভাগের প্রতি তিনজনের একজন প্রধান বৈজ্ঞানিক কর্মকর্তা রায়পুর মত্স প্রজনন কেন্দ্রের জন্য নিয়োজিত। এছাড়া ও এটি মৎস্য বিভাগের সরাসরি তত্ত্বাবধানে পরিচালিত তিনটি মত্স প্রজনন কেন্দ্রের একটি।
রায়পুর উপজেলায় ৮ টি মৎস্য খামার, ১৪ টি ডেইরি খামার ও ৭২ টি পোলট্রি খামার রয়েছে। ২০০৪ সালের তথ্য অনুযায়ী, এই সরকারি মৎস্য প্রজনন কেন্দ্রে বছরে ৫০৪ কেজি পোনা উত্পাদিত হয়, যার মধ্যে রুই, কাতলা, মৃগেল, কালাবাউস, মাগুর ও শিঙি উল্লেখযোগ্য।
১৯৭৯ সালে বিশ্বব্যাংকের অর্থায়নে রায়পুর মৎস্য প্রজনন কেন্দ্রে সর্বপ্রথম নেপাল থেকে মৃগেল মাছ আনা হয়। ১৯৮২ সালে বাংলাদেশে সর্বপ্রথম রায়পুর মৎস্য প্রজনন কেন্দ্রে কৃত্রিম মত্স প্রজনন শুরু হয়। ২০০১ সালে ড্যানিডার কৃষি খাতের কর্মসূচির অধীনে 'বৃহত্তর নোয়াখালী কৃষি সম্প্রসারণ উপ-কর্মসূচি,মৎস খাতের উন্নয়নের জন্য রায়পুর মত্স প্রজনন কেন্দ্রে স্থানান্তরিত হয়। এই প্রকল্পের "পারিবারিক খামার" ও "গ্রামীন চিংড়ি খামার" মডেল বেসরকারি খাতের উন্নয়নে বিরাট ভূমিকা রাখে।
বামনী ইউনিয়ন
বামনী বাংলাদেশের লক্ষ্মীপুর জেলার অন্তর্গত রায়পুর উপজেলার একটি ইউনিয়ন।
বামনী ইউনিয়নের আয়তন ১২ বর্গ কিলোমিটার।
বামনী ইউনিয়নের জনসংখ্যা ৪০,৮৪৪ জন।
রায়পুর উপজেলার পূর্বাংশে বামনী ইউনিয়নের অবস্থান। এ ইউনিয়নের উত্তরে কেরোয়া ইউনিয়ন ও রায়পুর পৌরসভা, পশ্চিমে সোনাপুর ইউনিয়ন, দক্ষিণে লক্ষ্মীপুর সদর উপজেলার দালাল বাজার ইউনিয়ন এবং পূর্বে লক্ষ্মীপুর সদর উপজেলার দক্ষিণ হামছাদী ইউনিয়ন ও উত্তর হামছাদী ইউনিয়ন অবস্থিত।
বামনী পূর্বে ৪নং সোনাপুর ও ৬নং কেরোয়া ‌ইউনিয়নের অন্তর্ভুক্ত ছিল। ১৯৩৭ সালে ৭নং বামনী আলাদা ইউনিয়ন হিসেবে প্রতিষ্ঠা লাভ করে।
বামনী ইউনিয়ন রায়পুর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম রায়পুর থানার আওতাধীন। এটি জাতীয় সংসদের ২৭৫নং নির্বাচনী এলাকা লক্ষ্মীপুর-২ এর অংশ। এ ইউনিয়নের গ্রামগুলো হল: